
 讚讛讗 讻诇 讞讚 讜讞讚 讻诇诇 讜驻专讟 讘讗驻讬 谞驻砖讬讛 讚专砖讬谞谉 诇讬讛 讗讘诇 注讜驻讜转 诇讗 讗''讻 谞讻转讜讘 专讞诪谞讗 讞讚 驻专讟讗 讛讬 谞讻转讜讘 专讞诪谞讗 讗讬 讻转讘 专讞诪谞讗 砖讜专 讛讜讛 讗诪讬谞讗 拽专讘 诇讙讘讬 诪讝讘讞 讗讬谉 砖讗讬谉 拽专讘 诇讙讘讬 诪讝讘讞 诇讗 讜讗讬 讻转讘 专讞诪谞讗 讞诪讜专 讛讜讛 讗诪讬谞讗 拽讚讜砖 讘讘讻讜专讛 讗讬谉 砖讗讬谉 拽讚讜砖 讘讘讻讜专讛 诇讗 讗诪专讬 讗''讻 谞讻转讜讘 专讞诪谞讗 砖讜专 讜讞诪讜专 砖讛 诇诪讛 诇讬 砖''诪 诇讗转讜讬讬 注讜驻讜转 讜讗讬诪讗 诇讗转讜讬讬 注讜驻讜转 讟讛讜专讬诐 讚讜诪讬讗 讚砖讛 讚诪讟诪讗 讘讙讚讬诐 讗讘讬转 讛讘诇讬注讛 讗讘诇 注讜驻讜转 讟诪讗讬诐 讚诇讬转 讘讛讜 讟讜诪讗讛 讚诇讗 诪讟诪讗讬 讘讙讚讬诐 讗讘讬转 讛讘诇讬注讛 诇讗 讻诇 专讬讘讜讬讗 讛讜讗 讜讻诇 讛讬讻讗 讚讻转讘 讻诇 专讬讘讜讬讗 讛讜讗 讜讛讗 讙讘讬 诪注砖专 讚讻转讬讘 讻诇 讜拽讗 讚专砖讬谞谉 诇讬讛 讘讻诇诇 讜驻专讟 讚转谞讬' {讚讘专讬诐 讬讚-讻讜} 讜谞转转 讛讻住祝 讘讻诇 讗砖专 转讗讜讛 谞驻砖讱 讻诇诇 讘讘拽专 讜讘爪讗谉 讜讘讬讬谉 讜讘砖讻专 驻专讟 讜讘讻诇 讗砖专 转砖讗诇讱 谞驻砖讱 讞讝专 讜讻诇诇 讻诇诇 讜驻专讟 讜讻诇诇 讗讬 讗转讛 讚谉 讗诇讗 讻注讬谉 讛驻专讟 诪讛 讛驻专讟 诪驻讜专砖 驻专讬 诪驻专讬 讜讙讬讚讜诇讬 拽专拽注 讗祝 讻诇 驻专讬 诪驻专讬 讜讙讬讚讜诇讬 拽专拽注 讗诪专讬 讘讻诇 讻诇诇讗 讻诇 专讬讘讜讬讗 讛讜讗 讜讗讬讘注讬转 讗讬诪讗 讻诇 讻诇诇讗 讛讜讗 诪讬讛讜 讻诇 讚讛讻讗 专讬讘讜讬讗 讛讜讗 诪讻讚讬 讻转讬讘 诪注讬拽专讗 讻诇诇 讜驻专讟 讜讻诇诇 讚讻转讬讘 {砖诪讜转 讻讘-讜/讟 ??} 讻讬 讬转谉 讗讬砖 讗诇 专注讛讜 讻诇诇 讻住祝 讗讜 讻诇讬诐 驻专讟 诇砖诪讜专 讛讚专 讜讻诇诇 讜讗讬 住诇拽讗 讚注转讱 讛讗讬 注诇 讻诇 讚讘专 驻砖注 谞诪讬 诇讻诇诇 讜驻专讟 讛讜讗 讚讗转讗 谞讻转讜讘 专讞诪谞讗 诇讛谞讬 驻专讟讬 讙讘讬 讛讗讬讱 讻诇诇 讜驻专讟 注诇 讻诇 讚讘专 驻砖注 诇诪讛 诇讬 砖''诪 专讬讘讜讬讗 讛讜讗 讛砖转讗 讚讗诪专转 讻诇 专讬讘讜讬讗 讻诇 讛谞讬 驻专讟讬 诇诪讛 诇讬 讞讚 诇诪注讜讟讬 拽专拽注 讜讞讚 诇诪注讜讟讬 注讘讚讬诐 讜讞讚 诇诪注讜讟讬 砖讟专讜转 砖诇诪讛 诇诪注讜讟讬 讚讘专 砖讗讬谞讜 诪住讜讬讬诐 注诇 讻诇 讗讘讬讚讛 诇讻讚专' 讞讬讬讗 讘专 讗讘讗 讚讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讛讟讜注谉 讟注谞转 讙谞讘 

 讚讛讗 讻诇 讞讚 讜讞讚 讻诇诇 讜驻专讟 讘讗谞驻讬讛 谞驻砖讬讛 讚专砖讬谞谉 诇讬讛. 讻诇讜诪专 讛讬讻讗 讚讗讬讻讗 驻专讟讬 讬转讬专讬 讻诇 讞讚 讜讞讚 诪专讘讬 讻注讬谉 讚讬讚讬讛 讜诇讗 讚专砖讬谞谉 讻讜诇讛讜 讘讛讚讬 讛讚讚讬 讚诇讬讛讜讬 讻注讬谉 讛驻专讟 讚砖诇诪讛 诇专讘讜转 讘注诇讬 讞讬讬诐 砖讗讬谉 谞讘讬诇转谉 诪讟诪讗讛 讻讚讗诪专 诇拽诪谉 讻讚转谞讬 讚讘讬 讞讝拽讬讛 砖讚讬 砖讜专 讘讬谉 讛诪爪讗 诇转诪爪讗 讻讜' 砖讚讬 讞诪讜专 讘讬谉 讛诪爪讗 诇转诪爪讗 讗诇诪讗 讻诇 讞讚 讜讞讚 讘讗驻讬 谞驻砖讬讛 诪讚专讬砖: 讗''讻. 讚讻注讬谉 讛驻专讟 讘讻诇 爪讚讚讬谉 讛讜讗 讚诪讬讬转讬 诇讗 谞讻转讜讘 讗诇讗 讞讚 诪讛谞讬 驻专讟讬 讚讘注诇讬 讞讬讬诐 讜诪转专讘讬 讻注讬谉 讛驻专讟 讻诇 砖谞讘诇转讜 诪讟诪讗讛 讜诪讚讻转讘 驻专讟讬 讬转讬专讬 转谞诐 注谞讬谉 诇专讘讜转 砖讗专 讘注诇讬 讞讬讬诐: 拽讚讜砖 讘讘讻讜专讛. 讻注讬谉 砖讜专 讜砖讛 讛讜讗 讚诪转专讘讬 诪讻注讬谉 讛驻专讟 讚讞诪讜专 讚讚诪讬 诇讬讛 讘转诇转 爪讚讚讬谉 讘注诇讬 讞讬讬诐 讜讘讘讻讜专讛 讜谞讘诇转讜 诪讟诪讗讛 讗讘诇 爪讘讬 讜讗讬诇 讚诇讗 讚诪讬 诇讬讛 讗诇讗 讘转专转讬 诇讗 诇讛讻讬 讻转讘 砖讜专 讚讗诐 讗讬谞讜 注谞讬谉 诇讜 转谞讛讜 注谞讬谉 诇砖讗讬谞讜 拽讚讜砖 讘讘讻讜专讛 讚讚诪讬 诪讬讛转 讘转专转讬 诇驻专讟讗 讘''讞 讜谞讘诇转讜 诪讟诪讗 讜诇注讜诇诐 注讜驻讜转 诇讗: 讛''讙. 讗''讻 诇讻转讜讘 专讞诪谞讗 砖讜专 讜讞诪讜专 砖讛 诇诪讛 诇讬 诇讗转讜讬讬 注讜驻讜转: 讜讗讬诪讗 讟讛讜专讬谉. 讚讚诪讬 诇驻专讟讗 拽爪转 讚讬砖 讟讜诪讗讛 讘谞讘诇转诐 拽爪转 诇讟诪讗 讘讘讬转 讛讘诇讬注讛: 讗讘诇 注讜驻讜转 讟诪讗讬诐 诇讗. 讚诇讬转 讘讛讜 讟讜诪讗讛 讻讚讗讬转讗 讘讞讜诇讬谉 (讚' 拽:) 讬讻讜诇 转讛讗 谞讘诇转 注讜祝 讟诪讗 诪讟诪讗 讘讙讚讬诐 讗讘讬转 讛讘诇讬注讛 转''诇 谞讘诇讛 讜讟专驻讛 诇讗 讬讗讻诇 诇讟诪讗讛 讘讛 诪讬 砖讗讬住讜专讜 诪砖讜诐 讘诇 转讗讻诇 谞讘讬诇讛 讜讟专讬驻讛 讬爪讗 讝讛 砖讗讬谉 讗讬住讜专讜 诪砖讜诐 讘诇 转讗讻诇 谞讘讬诇讛 讜讟专讬驻讛 讗诇讗 诪砖讜诐 讘诇 转讗讻诇 讟诪讗: 驻专讬 诪驻专讬. 讜诇讚 诪讜诇讚 讜讙驻谉 诪讞专爪谉 诇诪注讜讟讬 诪讬诐 讜诪诇讞 讜讻诪讬讛讬谉 讜驻讟专讬讜转: 讙讬讚讜诇讬 拽专拽注. 诇诪注讜讟讬 讚讙讬诐: 诪讻讚讬 讻转讬讘. 讘专讗砖 讛驻专砖讛 讻诇诇 讜驻专讟 讻讬 讬转谉 讗讬砖 讜讚专砖讬谞谉 诇讬讛 讘驻专拽 讛讝讛讘 诇注谞讬谉 砖讘讜注转 砖讜诪专讬谉 诇诪讬诪专 讚讗讬谉 谞砖讘注讬谉 讗诇讗 注诇 讻注讬谉 讛驻专讟 砖诪讟诇讟诇 讜讙讜驻讜 诪诪讜谉: 讜讗讬 住''讚 讛讗讬 注诇 讻诇 讚讘专 驻砖注. 讚讗转讗 诇注谞讬谉 讻驻诇 诇诪讬讚专砖讬讛 讘讻诇诇 讜驻专讟 讗转讗 讜诇讗 诪转专讘讬 诇讻驻诇 讗诇讗 讻注讬谉 讛驻专讟 诇讻转讘讬谞讛讜 诇讛谞讬 驻专讟讬 讘拽专讗 拽诪讗 讜诇讚专讜砖 讻诇 讞讚 讘讗驻讬 谞驻砖讬讛 讻讚拽讗诪专转 讚讛讗 讘拽专讗 拽诪讗 谞诪讬 讻驻讬诇讗 讻转讬讘 讗诇讗 砖''诪 讛讗讬 讻诇诇讗 讚拽专讗 讘转专讗 专讬讘讜讬讗 讛讜讗 讜诇注谞讬谉 讻驻诇 讚专砖讬谞谉 讻诇诇 讜驻专讟 讜拽专讗 拽诪讗 讚讻转讬讘 讘讬讛 讻诇诇 讜驻专讟 诇注谞讬谉 砖讘讜注讛 讛讜讗 讚讗转讗 讻讚讻转讬讘 讘转专讬讛 讜谞拽专讘 讘注诇 讛讘讬转 讜讙讜': 砖诇诪讛. 讬砖 诇讛 住讬诪谞讬诐 讻讚讗诪专讬谞谉 讘讗诇讜 诪爪讬讗讜转 (讘''诪 讚祝 讻讝.) 诪讛 砖诇诪讛 诪讬讜讞讚转 砖讬砖 诇讛 住讬诪谞讬诐 讻讜': 诇诪注讜讟讬 讚讘专 砖讗讬谞讜 诪住讜讬讬诐. 砖讗讬谉 诇讘注诇讬诐 住讬诪谉 讘讜 砖驻讟讜专 诪讻驻诇: 

 专注讛讜 讗诪专 专讞诪谞讗. 讜诇讗 讛拽讚砖 转讬诪讛 诇专''讬 讜诪讗讬 讗讬爪讟专讬讱 专注讛讜 诇诪注讜讟讬 讛拽讚砖 诪讻驻诇 讘讟讜注谉 讟注谞转 讙谞讘 讛讗 诇讬讻讗 砖讘讜注讛 讘讛拽讚砖 讜诇诪住拽谞讗 讚谞驻讬拽 讻驻诇 讜砖讘讜注讛 诪讞讚 拽专讗 讗''砖 讜讗''转 讚诇拽诪谉 谞驻拽讗 诇谉 讘驻专拽讬谉 (讚' 注讜.) 诇诪注讟 讛拽讚砖 诪讜讙讜谞讘 诪讘讬转 讛讗讬砖 讜诇讗 诪讘讬转 讛拽讚砖 讜讬''诇 讚讛转诐 谞诪讬 诇讗 诪讗讬砖 拽讚专讬砖 讚讙讘讬 讛拽讚砖 谞诪讬 砖讬讬讱 诇砖讜谉 讗讬砖 讜诇讗 诪砖讜诐 讚讻转讬讘 (砖诪讜转 讟讜) 讛' 讗讬砖 诪诇讞诪讛 讗诇讗 诪砖讜诐 讚讘讻诇 讚讘专 砖讛讜讗 诇砖讜谉 讝讻专 砖讬讬讱 诇砖讜谉 讗讬砖 讜讗砖讛 注诇 诇砖讜谉 谞拽讘讛 讻讙讜谉 讗砖讛 讗诇 讗讞讜转讛 讘拽专住讬诐 (砖诐 讻讜) 讗诇讗 讛转诐 讛''驻 诪讘讬转 讗讬砖 讚砖讬讬讱 讘讬讛 专注讛讜 讻讚讻转讬讘 讜诇讗 诪讘讬转 讛拽讚砖 讜讗讙讘 讚讙讘讬 讙谞讘 讗讬爪讟专讬讱 诇诪谞拽讟 讛讗讬 诇讬砖谞讗 诇诪讬讚专砖 讜诇讗 诪讘讬转 讛讙谞讘 谞拽讟 诇讬讛 谞诪讬 诇注谞讬谉 讛拽讚砖: 讚讛讗 讻诇 讞讚 讜讞讚 讚专砖讬谞谉 讻诇诇 讜驻专讟 讘讗驻讬 谞驻砖讬讛. 讜讗''转 讜讛讗 诇拽诪谉 讙讘讬 讜谞转转 讛讻住祝 讚专砖讬谞谉 讻讜诇讛讜 驻专讟讬 讘讗讞转 讜讘驻专拽 拽诪讗 讚拽讚讜砖讬谉 (讚' 讬讝. 讜砖诐) 讙讘讬 讛注谞拽讛 讜讬''诇 讻讬讜谉 讚讻转讬讘 注诇 讗讻诇 驻专讟讗 讻讚讻转讬讘 注诇 砖讜专 注诇 讞诪讜专 注诇 砖讛 注诇 砖诇诪讛 砖''诪 诇诪讬讚专砖 讻诇 讞讚 讜讞讚 驻专讟讗 讘讗驻讬 谞驻砖讬讛 讗讬 谞诪讬 注''讻 讗讬转 诇谉 诇诪讬讚专砖 讻诇 讞讚 驻专讟讗 讘讗驻讬 谞驻砖讬讛 讜诇诪注讟 注讜驻讜转 讚讗讬 诇讗讜 讛讻讬 诇砖转讜拽 诪讻讜诇讛讜 驻专讟讬 讜诇讻转讜讘 砖诇诪讛 诇讞讜讚讬讛 讜转讜 诇讗 讚诪砖诇诪讛 讗转讬 讻诇 诪讬诇讬 讘讬谉 讘注诇讬 讞讬讬诐 讘讬谉 讗讬谞诐 讘''讞 诪讻诇诇 讜驻专讟 讜讻诇诇 讚诪砖讜诐 讚讛讜讜 讘''讞 诇讗 讙专讬注讬 讜讛砖转讗 讘转讞讬诇讛 讻砖讛拽砖讛 讜讗讬诪讗 诪讛 讛驻专讟 诪驻讜专砖 讚讘专 砖谞讘诇转讜 诪讟诪讗讛 讻讜' 讛讜''诪 诇诪驻专讱 拽讜砖讬讗 讗讞专讬转讬 诇驻讬 诪讛 砖住讜讘专 讚讗诪专讬谞谉 诪讛 讛驻专讟 诪驻讜专砖 讚讘专 讛诪讟诇讟诇 讜讙讜驻讜 诪诪讜谉 诇讗 诇讻转讜讘 讗诇讗 砖诇诪讛 诇讞讜讚讬讛 讜诇砖转讜拽 诪讻诇 砖讗专 驻专讟讬 讗诇讗 讛讗 注讚讬驻讗 诇讬讛 诇诪讬驻专讱 . 砖诪拽砖讛 讚讗驻讬' 诪讛 砖讗诪专 讗讬谉 讗诪转: 讚诇讗 诪讟诪讗 谞讘诇转讜. 讻讚诪诪注讟 诇讛讜 讘转讜专转 讻讛谞讬诐 讜讘讝讘讞讬诐 讘驻' 讞讟讗转 [讛注讜祝] (讚' 住讟:): 诇诪讛 诇讬. 诇诪讛讚专 诇诪讻转讘 讻诇诇讗 讗讞专讬谞讗 讗诇讗 诇讗讜 砖''诪 讻诇 专讬讘讜讬讗 讛讜讗 诇驻讬 诪讗讬 讚诪住讬拽 讛砖转讗 (讻诇 专讬讘讜讬讗 讛讜讗 讛砖转讗) 谞驻讬拽 诪拽专讗 讚讛讻讗 讻驻诇 讜砖讘讜注讛 讜讗''转 诇''诇 讚讻转讘 专讞诪谞讗 讻诇 讛谞讬 驻专讟讬 诇讗 诇讻转讜讘 讗诇讗 讻住祝 讜诪讬谞讛 砖诪注讬谞谉 讚讘专 讛诪讟诇讟诇 讜讙讜驻讜 诪诪讜谉 诪讻诇诇 讜驻专讟 讜讻诇诇 讜讻讬 转讬诪讗 砖诇讗 讛讬讬转讬 讚讜专砖讜 诇讻诇诇 讜驻专讟 诪砖讜诐 讚讗讬爪讟专讬讱 讻讚讚专砖讬谞谉 讘砖讘讜注讜转 (讚祝 诇讟: 讜砖诐 讚''讛 诪讛) 诪讛 讻诇讬诐 砖谞讬诐 讜讛讗 注''驻 讻诇诇 讜驻专讟 讚专砖讬谞谉 诇讬讛 讘讛讝讛讘 (讘''诪 讚祝 谞讝: 讜砖诐 讚''讛 讻讬) 诇注谞讬谉 砖讘讜注讛 讚讗讬谉 谞砖讘注讬谉 注诇 讛拽专拽注讜转 讜注诇 注讘讚讬诐 讜砖讟专讜转 讜讻驻诇 讜砖讘讜注讛 讛讻诇 讗讞讚 诪讚拽讗诪专 诇讻转讘讬谞讛讜 诇讛谞讱 驻专讟讬 讛转诐 讜讛讬讻讬 讛讜讛 诪爪讬 诇诪讻转讘讬谞讛讜 讗''讻 讛讬讬转讬 诪诪注讟 注讜驻讜转 讟诪讗讬诐 诪砖讘讜注讛 讗诇讗 注''讻 讗诐 转诪注讟诐 诪讻驻诇 讙''讻 诪砖讘讜注讛 转诪注讟诐 讜注讜讚 讗讬 讛讜讛 讻转讬讘 诇讛讜 讛转诐 诇讗 讛讜讛 讚专砖讬谞谉 诇讛讜 讙讘讬 讻驻诇 讗诇讗 讙讘讬 砖讘讜注讛 讗诇讗 驻砖讬讟讗 诇谉 讚讛谞讬 拽专讗讬 拽讬讬诪讬 讗讻驻诇 讜砖讘讜注讛 讜讬''诇 讻住祝 讗讜 讻诇讬诐 讗讬爪讟专讬讱 诇讻讚讚专砖讬谞谉 讘砖讘讜注讜转 诪讛 讻诇讬诐 砖谞讬诐 讻讜' 讜讛讗 讚讚专砖讬谞谉 诇讬讛 讘驻' 讛讝讛讘 (砖诐) 诇讻诇诇讬 讜驻专讟讬 讜讻诇诇讬 讗讬诇讜 诇讗 谞讗诪专 拽讗诪专 讻诇讜诪专 讗讬诇讜 诇讗 谞讗诪专 注诇 讻诇 讚讘专 驻砖注 讛讬讬谞讜 讚讜专砖讬谉 诪讬注讜讟 拽专拽注讜转 讜注讘讚讬诐 讜砖讟专讜转 诪拽专讗 讚讻讬 讬转谉 讗讘诇 讛砖转讗 讚讻转讬讘 注诇 讻诇 讚讘专 驻砖注 讗讬讬转专 诇讬讛 讻住祝 讗讜 讻诇讬诐 诇诪讛 讻诇讬诐 砖谞讬诐 讜诇驻讬 诪讛 砖驻讬专砖转讬 讚讻驻诇 讜砖讘讜注讛 讛讻诇 讗讞讚 讻讬 讛讬讻讬 讚讚专砖讬谞谉 诇注谞讬谉 砖讘讜注讛 诪讛 讻诇讬诐 砖谞讬诐 讛讻讬 谞诪讬 诇注谞讬谉 讻驻诇 讜讻谉 讛讗 讚诪诪注讟讬谞谉 讚讘专 砖讗讬谞讜 诪住讜讬讬诐 讛讜讬. 讘讬谉 诇注谞讬谉 砖讘讜注讛 讘讬谉 诇注谞讬谉 讻驻诇 讜讗驻讬' 讛讬讻讗 讚谞砖讘注 注诇 讬讚讬 讙诇讙讜诇 讘讚讘专 砖讗讬谞讜 诪住讜讬讬诐 驻讟讜专 讛讜讗 诪讻驻诇: (诇注讬诇) 讗诇讗 讻诇 专讬讘讜讬讗. 讗注''讙 讚讘讘专讬讬转讗 讚专讬砖 诇讛讜 讻诇诇 讜驻专讟 讜讻诇诇 诇讗讜 诪砖讜诐 讚讚专讬砖 诇拽专讗 讛讻讬 讗诇讗 诪讗讬讝讛 讟注诐 砖讬讛讬讛 诪专讘讬谞谉 讻诇 讚讘专 讛诪讟诇讟诇 讜讙讜驻讜 诪诪讜谉 讜诇驻讬 砖讚专砖讛 讝讜 砖讙讜专讛 讘讙诪专讗 谞拽讟 讘注谞讬谉 讝讛: 讞讚 诇诪注讜讟讬 拽专拽注讜转. 砖讟专讜转 讛讜讛 诇讬讛 诇诪注讜讟讬 讘专讬砖讗 讚讚诪讬 讟驻讬 诇诪注讜讟讬 讻讚诪讜讻讞 诇拽诪谉 讘驻' 讘转专讗 (讚' 拽讬讝:) 讚诇诪讗谉 讚讚专讬砖 专讬讘讜讬讬 讜诪讬注讜讟讬 诇讗 讛讜讛 诪诪注讟 讗诇讗 砖讟专讜转: 讜讞讚 诇诪注讜讟讬 注讘讚讬诐. 讗注''讙 讚诇注讬诇 讬诇驻讬谞谉 注讘讚讬诐 诪讚讗转拽讜砖 诇拽专拽注讜转 讛讻讗 讻讬讜谉 讚讻转讬讘 讻诇 专讬讘讜讬讗 讘注讬 诇讻诇 讞讚 诪讬注讜讟 讘讗驻讬 谞驻砖讬讛: 讚讘专 砖讗讬谞讜 诪住讜讬讬诐. 驻讬专砖 讛拽讜谞讟专住 讚讘专 砖讗讬谉 诇讘注诇讬诐 住讬诪谉 讘讜 讜拽砖讛 诪讛 诇讬 讬砖 讘讜 住讬诪谉 诪讛 诇讬 讗讬谉 讘讜 住讬诪谉 讜诪驻专砖 专讬讘''讗 讻讙讜谉 讛讛讬讗 讚转谞谉 讘砖讘讜注讜转 讛讚讬讬谞讬谉 (砖讘讜注讜转 讚' 诪讘: 讜砖诐 讚''讛 注诇) 讗讬谉 谞砖讘注讬谉 讗诇讗 注诇 讚讘专 砖讘诪讚讛 砖讘诪砖拽诇 讜砖讘诪谞讬谉 诇讗驻讜拽讬. 讘讬转 诪诇讗 诪住专转讬 诇讱 讜讻讬住 诪诇讗 讜讛诇讛 讗讜诪专 诪讛 砖讛谞讞转 讗转讛 谞讜讟诇 讗讘诇 讝讛 讗讜诪专 注讚 讛讞诇讜谉 讜讝讛 讗讜诪专 注讚 讛讝讬讝 讞讬讬讘 讜诪谞讗 诇讬讛 讛讗 住讘专讗 讗讬 诇讗 诪砖讜诐 讚讚专砖讬谞谉 诪砖诇诪讛 讜注讜讚 讛讬讬谞讜 讬讻讜诇讬谉 诇驻专砖 讚讘专 讛诪住讜讬讬诐 讻讬 讛讛讬讗 讚驻专拽 讛讝讛讘 (讘''诪 讚' 诪讝.) 诪讛 谞注诇 讚讘专 诪住讜讬讬诐 讻讜' 诇讗驻讜拽讬 讞爪讬 专讬诪讜谉 讜讞爪讬 讗讙讜讝 讚诇讗 讜讻谉 讗诪专讬谞谉 诇拽诪谉 (讚祝 住讚:) 讙讘讬 讚专砖讛 讚讛诪爪讗 转诪爪讗 讚讗诪专 砖讚讬 讞诪讜专 讘讬谉 讛诪爪讗 转诪爪讗 诇诪注讜讟讬 讚讘专 砖讗讬谞讜 诪住讜讬讬诐 讛讬讬谞讜 讞爪讬 专讬诪讜谉 讜讞爪讬 讗讙讜讝 讚诪诪注讟 诇讛讜 诪讻驻诇 讜讚讘专 砖讘诪讚讛 讜砖讘诪砖拽诇 讜砖讘诪谞讬谉 讚诪爪专讻讬 讙讘讬 讞讬讜讘 砖讘讜注讛 转讬驻讜拽 诇讬讛 诪诪砖诪注讜转 讚讻讬 讛讜讗 讝讛 讜讬砖 住驻专讬诐 讚讙专住讬 诇拽诪谉 诇讗转讜讬讬 讚讘专 砖讗讬谞讜 诪住讜讬讬诐 讜讗讬谉 谞专讗讛 讚诪讛讬讻讗 讛讜讛 住''讚 诇诪注讜讟讬 讚讗讬爪讟专讬讱 拽专讗 诇讗转讜讬讬 讚讗祝 注诇 讙讘 讚诪诪注讟讬谞谉 诇讬讛 诇注谞讬谉 讟讜注谉 讟注谞转 讙谞讘 诪讻驻诇 讘讙谞讘 注爪诪讜 诪讛讬讻讗 讗转讬 讗诇讗 诇诪注讜讟讬 讙专住 讜讗祝 注诇 驻讬 砖谞转诪注讟 诪讙谞讘 注爪诪讜 讘驻住讜拽 讛专讗砖讜谉 讗讬谉 诇诪注讟 讘讻讱. 讘驻住讜拽 讛讗讞专讜谉 注讚 砖讬诪注讟 讛讻转讜讘 讘讛讚讬讗 讚讛讗 拽专拽注讜转 注讘讚讬诐 讜砖讟专讜转 讗讬爪讟专讬讱 诇诪注讜讟讬 讜诇讗 讬诇驻讬谞谉 诪讛讚讚讬: 

专砖讘"讗

讞讚 诇诪注讜讟讬 拽专拽注讜转 讞讚 诇诪注讜讟 注讘讚讬诐 讜讻讜'. 拽砖讬讗 诇讬 讻讬讜谉 讚讗讬讻讗 讞讚 诪讬注讜讟讗 诇拽专拽注讜转 讜讞讚 诪讬注讜讟讗 诇注讘讚讬诐 诇诪讛 诇讛讜 诇诪讬诪专 讬爪讗讜 注讘讚讬诐 砖讛讜拽砖讜 诇拽专拽注讜转 讚讗驻讬诇讜 诇讗 讛讜拽砖讜 讛讗 讗诪注讜讟 讘讛讚讬讗 诪讞讚 诪讛谞讱 驻专讟讬 讻拽专拽注讜转 讜讻砖讟专讜转, 讜谞讬讞讗 诇讬 讚讛专讬 诇讗 (讻转讬讘) [讚专讬砖] 讗诇讗 诪转讜讱 砖讛驻专讟 诪驻讜专砖 讚讘专 讛诪讟诇讟诇 讗诪注讜讟 讘讛讚讬讗 拽专拽注讜转 讜诪砖讜诐 砖讛驻专讟 诪驻讜专砖 讚讘专 砖讙讜驻讜 诪诪讜谉 讗诪注讜讟 砖讟专讜转 讚诇讗 讚诪讜 讻诇诇 诇驻专讟 讗讘诇 注讘讚讬诐 诇诪讛 谞讬诪注讜讟 讗讜转诐 讚讛讗 (讚讜诪讬讗) [讚讜诪讬谉 诇拽专讗, 砖"诪] 砖讛谉 诪讟诇讟诇讬谉 讜讙讜驻谉 诪诪讜谉 讜诇驻讬讻讱 诇讜诇讬 砖讛讜拽砖讜 诇拽专拽注讜转 诇讗 讛讬讬谞讜 诪诪注讟讬谉 讗讜转诐.





砖讛 诇诪讛 诇讬 诇讗转讜讬讬 注讜驻讜转. 讛讗 讚诇讗 拽讗诪专 诇讗转讜讬讬 砖讗专 讘注诇讬 讞讬讬诐 讻讙讜谉 住讜住讬诐 讜讙诪诇讬诐 诪砖讜诐 讚讛谞讛讜 诇讗 讗爪讟专讬讻讬 讚讛讗 讗转讜 诪讻诇诇 讜驻专讟 讜讻诇诇 讜讻讚讗诪专讬谞谉 诪讛 讛驻专讟 诪驻讜专砖 讚讘专 砖谞讘诇转讜 诪讟诪讗讛 讘诪讙注 讜讘诪砖讗 讜诇讗 讗爪讟专讬讻讬 讗诇讗 诇注讜驻讜转.





讞讚 诇诪注讜讟讬 注讘讚讬诐. 讜讗祝 注诇 讙讘 讚注讘讚讬诐 讛讜拽砖讜 诇拽专拽注讜转 讜讻诇 砖谞转诪注讟讜 拽专拽注讜转 谞转诪注讟讜 注讘讚讬诐 讗驻讬诇讜 讛讻讬 讻讬讜谉 讚讛谞讬 谞讚讬 讜讛谞讬 诇讗 谞讚讬 (讻讚诇注讬诇 讘讘讗 拽诪讗 讬讘, 讘) 诇注转讬诐 诪诪注讟 诇讛讜 拽专讗 讘讛讚讬讗 讗讬 谞诪讬 讻讬讜谉 讚讗讬讻讗 专讘讜讬讗 讜讗讬讻讗 诇诪讬诪专 讚专讘讬 讻诇 诪讬诇讬 讗爪讟专讬讱 诇诪注讜讟讬 讻诇 讞讚 讜讞讚 讘讗驻讬 谞驻砖讬讛 讜讻讜'.





讜讗诐 转讗诪专 讘讟讜注谉 讟注谞转 讙谞讘 讗讬谞讜 诪砖诇诐 讗转 讛讻驻诇 讗诇讗 讘砖讻驻专 讜谞砖讘注 讻讚讗诪专讬谞谉 讘住诪讜讱. 讬砖 诇讜诪专 讚讗爪讟专讬讱 讛讬讻讗 讚讗诪专讬 讚讻驻专 讜谞砖讘注 注诇讬讛谉 讘讙诇讙讜诇 讻讚转谞谉 (拽讬讚讜砖讬谉 讻讜, 讗) 讝讜拽拽讬谉 讗转 讛谞讻住讬诐 砖讬砖 诇讛诐 讗讞专讬讜转 注诐 讛谞讻住讬诐 砖讗讬谉 诇讛诐 讗讞专讬讜转 诇讬砖讘注. 注讜讚 讬砖 诇讜诪专 讚讻驻诇 讜砖讘讜注讛 讛讻诇 讛诇讻讛 [讗讞转] 讗诇讗 讞讚 拽专讗 诇转专讜讜讬讬讛讜. 讜讗诐 转讗诪专 讙谞讘讛 讘拽专拽注讜转 讛讬讻讬 砖讬讬讱 讬砖 诇讜诪专 讘诪住讬讙讬 讙讘讜诇.





讜讞讚 诇诪注讜讟讬 砖讟专讜转. 讜讗诐 转讗诪专 诇诪注讜讟 砖讟专讜转 诪讻驻诇 诇诪讛 诇讬 拽专讗 讚讛讗 讗讘讚谉 讗驻讬诇讜 讘讬讚讬诐 诇诪讗谉 讚诇讗 讚讗讬谉 讚讬谞讗 讚讙专诪讬 驻讟讜专 讜讗驻讬诇讜 诪谉 讛拽专谉 讜讗驻讬诇讜 诇诪讗谉 讚讚讗讬谉 诇讗 讛讜讛 讗诇讗 诪讚专讘谞谉 讜讻讚诪讜讻讞 诇注讬诇 住讜祝 驻专拽 讛讻讜谞住 (讘讘讗 拽诪讗 住讘, 讗) 讘注讬 注砖讜 转拽谞转 谞讙讝诇 讘诪住讜专讜转 讜讗讬 讚讬谞讗 讚讙专诪讬 讚讗讜专讬讬转讗 诇诪讛 诇讗 讬注砖讜 讘讜 转拽谞讛 讻讚专讱 砖注砖讜 讘讙讝诇谉 转讬专爪讜 讘转讜住' 讻讬讜谉 讻砖讬砖谞讜 诇砖讟专 讘注讬谉 讞讬讬讘 诇讛讞讝讬专 诇讛讞讝讬专 住诇拽讗 讚注转讱 讗诪讬谞讗 讻砖讬讞讝讜专 讬砖诇诐 讻驻诇 拽讗 诪砖诪注 诇谉.





诇诪注讜讟讬 讚讘专 砖讗讬谞讜 诪住讜讬讬诐. 驻讬专砖 专砖"讬 讝"诇 讚讘专 砖讗讬谞讜 (诪砖诇诐) [诪住讜讬讬诐] 砖讗讬谉 诇讘注诇讬诐 讘讜 住讬诪谉, 讜讗讬谞讜 诪讞讜讜专 讚诪讛 诇讬 讬砖 讘讜 住讬诪谉 诪讛 诇讬 讗讬谉 讘讜 住讬诪谉. 讜砖讗专 讛诪驻专砖讬诐 驻讬专砖讜 讚讘专 砖讗讬谉 诪住讜讬讬诐 讘诪讚讛 讗讜 讘诪砖拽诇 讗讜 讘诪谞讬谉 讜谞转诪注讟讜 讻讗谉 诪驻谞讬 砖讗讬谉 谞砖讘注讬谉 注诇讬讛诐 (砖讘讜注讜转 诪讘, 讘) 讜诪砖诇诪讛 讬爪讗 诇谞讜 驻讟讜专 砖讘讜注讛 讘讛谉, 讜讛讬讬谞讜 讚讛讻讗 诪诪注讟讬谉 讚讘专 砖讗讬谞讜 诪住讜讬诐 讜诇拽诪谉 讙讘讬 讙谞讘 注爪诪讜 诪专讘讬谞谉 讚讘专 砖讗讬谞讜 诪住讜讬讬诐 诇驻讬 砖讙谞讘 注爪诪讜 诪砖诇诐 讻驻诇 讘诇讗 砖讘讜注讛. 讜讬砖 诪驻专砖讬诐 讚讘专 砖讗讬谞讜 诪住讜讬讬诐 讚讘专 砖讗讬谞讜 砖诇诐 讜讻讗讜转讛 讚讗诪专讬谞谉 驻专拽 (讛讻讜转讘) [讛讝讛讘] (讘"诪 诪讝, 讗) 谞注诇 诪讛 谞注诇 讚讘专 讛诪住讜讬讬诐 讗祝 讻诇 讚讘专 讛诪住讜讬讬诐 诇讗驻讜拽讬 讞爪讬 讗讙讜讝 讗讜 讞爪讬 专诪讜谉 讜诇讜诪专 砖注诇 讚讘专 砖讗讬谞讜 诪住讜讬讬诐 讗讬谞讜 诪砖诇诐 转砖诇讜诪讬 讻驻诇.





讗讬讻讗 诇诪讬讚拽 讗砖诪注转讬谉 讚讛讻讗 诪砖诪注 讚讻讬 讬转谉 讗讬砖 讗诇 专注讛讜 讚专砖讬谞谉 诪讬谞讬讛 讻诇诇讬 讜驻专讟讬 讜注诇 讻诇 讚讘专 诇讗 讗转讬 讗诇讗 诇专讘讜讬讗 讜诇讗 诇讻诇诇讬 讜驻专讟讬 讜讗诇讜 讘讻讜诇讬 转诇诪讜讚讗 讗诪专讬谞谉 讗讬谉 讘讛谉 转砖诇讜诪讬 讻驻诇 讜转砖诇讜诪讬 讗专讘注讛 讜讞诪砖讛 讚转谞讜 专讘谞谉 注诇 讻诇 讚讘专 驻砖注 讻诇诇 讻讜'. 讜讻转讘 讛专讗讘"讚 讝"诇 讻讬 砖谞讬 讛讻诇诇讜转 讛讜爪专讻讜 讝讛 诇讝讛 讻讬 诪谉 讛讻诇诇 讛专讗砖讜谉 讚讛讬讬谞讜 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 诇讗 讬诇驻讬谞谉 讗诇讗 讚讘专讬诐 讛诪讟诇讟诇讬谉 砖讗讬谉 讘注诇讬 讞讬讬诐 讗讘诇 诪谉 讛讻诇诇 讛砖谞讬 讗谞讜 诇诪讚讬谉 讻诇 讚讘专 讜诪谉 讛砖谞讬 诇讘讚讜 诇讗 讛讬讬谞讜 诇诪讚讬谉 讗诇讗 讚讘专 砖谞讘诇转讜 诪讟诪讗讛 讘诪讙注 讜讘诪砖讗 讻注谞讬谉 讛驻专讟 讗讘诇 注讜驻讜转 讟诪讗讬诐 诇讗 讛讬讬谞讜 诇诪讚讬谉 讜谞诪爪讗 砖讻诇 讗讞讚 诪砖诇讬诐 诇讞讘专讜, 讜诪讬讛讜 诪讚讛讜讬 诇讬讛 诇诪讻转讘 讛谞讬 驻专讟讬 讙讘讬 拽诪讗 砖诪注讬谞谉 讚讻诇 讛谞讬 驻专讟讬 讗转讜 诇诪注讜讟讬 讞讚 拽专拽注讜转 讜讞讚 注讘讚讬诐 讜讞讚 砖讟专讜转 讜讞讚 讚讘专 砖讗讬谞讜 诪住讜讬讬诐, 讜诇驻讬 砖讛讻诇诇 讛讗讞专讜谉 诪砖诇讬诐 讗转 讛讻诇诇 讛专讗砖讜谉 讗讜诪专 讘讻诇 诪拽讜诐 讗讬谉 讘讛谉 转砖诇讜诪讬 讻驻诇 讜转砖诇讜诪讬 讗专讘注讛 讜诪砖讛 讚转谞讜 专讘谞谉 注诇 讻诇 讚讘专 驻砖注 讜讻讜' 讚诪谉 讛讻诇诇 讛讝讛 砖诪砖诇讬诐 讛讻诇诇 讛专讗砖讜谉 谞转诪注讟讜 讗诇讜, 讜诪谉 讛专讗砖讜谉 讗谞讜 诇诪讚讬谉 诇驻讟讜专 讛砖讘讜注讛 讘讛谉 讜讻讚讗诪专 (砖讘讜注讜转 诪讘, 讘) 砖讜诪专 讞谞诐 讗讬谞讜 谞砖讘注 讚转谞讜 专讘谞谉 讻讬 讬转谉 讗讬砖 讗诇 专注讛讜 诪驻谞讬 砖讛砖讘讜注讛 讻转讜讘讛 注诐 讝讛 讛讻诇诇 讛专讗砖讜谉 讻讬 讜谞拽专讘 讘注诇 讛讘讬转 讗诪专讬谞谉 (诇拽诪谉 讘讘讗 拽诪讗 住讙, 讘) 讜谞拽专讘 讘砖讘讜注讛 讜诪讻诇 诪拽讜诐 讘讬谉 诇砖讘讜注讛 讘讬谉 诇转砖诇讜诪讬 讻驻诇 砖谞讬 讛讻诇诇讜转 爪专讬讻讬谉 讝讛 诇讝讛.





讛诪讗讬专讬

诪讛 砖谞讗诪专 讘住讜讙讬讗 讝讜 砖诇诪讛 诇诪注讜讟讬 讚讘专 砖讗讬谞讜 诪爪讜讬讬谉 诇讗 诇注谞讬谉 讙谞讘讛 谞讗诪专 砖诇注谞讬谉 讙谞讘讛 讻诇 砖诪砖诇诐 拽专谉 诪砖诇诐 讻驻诇 讗诇讗 砖讛讜讗 谞讗诪专 诇注谞讬谉 诪讜讚讛 诪拽爪转 砖讗诐 讬讟注讜谉 讘讬转 诪诇讗 诪住专转讬 诇讱 讜讛诇讛 讗讜诪专 讗讬谞讬 讬讜讚注 讗诇讗 诪讛 砖讛谞讞转 讗转讛 谞讜讟诇 驻讟讜专 注讚 砖讬讟注讜谉 讚讘专 讛诪爪讜讬讬谉 讜讬讜讚讛 诇讜 讻谉 讻讙讜谉 讝讛 讗讜诪专 注讚 讛讝讬讝 讜讛诇讛 讗讜诪专 注讚 讛讞诇讜谉 讜讙讚讜诇讬 讛专讘谞讬诐 驻讬专砖讜 讘讜 诇诪注讟 讗讘讚讛 砖讗讬谉 诇讘注诇讬诐 讘讛 住讬诪谉 砖讛讟讜注谉 讘讛 讟注谞转 讙谞讘 驻讟讜专 诪讻驻诇 讜讻谉 讗转讛 讬讻讜诇 诇驻专砖讛 诇注谞讬谉 讟讜注谉 讟注谞转 讙谞讘 砖讗讬谞讜 诪砖诇诐 讻驻诇 讗诇讗 讘砖讘讜注讛 讜讗讬谉 砖讘讜注讛 讘讚讘专 砖讗讬谞讜 诪爪讜讬讬谉 讜讙讚讜诇讬 讛专讘谞讬诐 驻讬专砖讜 讘讛 讚讘专讬诐 砖讗讬谞诐 谞专讗讬诐 讜讬砖 诪驻专砖讬诐 讚讘专 砖讗讬谞讜 诪爪讜讬讬谉 讚讘专 砖讗讬谞讜 砖诇诐 讻诪讜 砖讗诪专讜 讘驻专拽 讛讝讛讘 谞注诇 诪讛 谞注诇 讚讘专 讛诪爪讜讬讬谉 讗祝 讻诇 讜讻讜' 诇讗驻讜拽讬 讞爪讬 讗讙讜讝 讜讞爪讬 专诪讜谉 讜诪驻专砖讬诐 诪讻讗谉 砖讗讬谉 诪砖诇诪讬谉 讻驻诇 注诇 讚讘专 砖讗讬谞讜 砖诇诐 讜讚讘专讬 讛讘讗讬 讛诐 讜诇注谞讬谉 讙谞讘讛 谞讗诪专 诇诪讟讛 讞诪讜专 诇讗讬转讜讬讬 讚讘专 砖讗讬谞讜 诪爪讜讬讬谉 讜讚讘专 讝讛 讗转讛 诪驻专砖讜 讘讙谞讘讛 讙诪讜专讛:





转讜住驻讜转 专讬"讚 (诪讛讚讜专讛 转诇讬转讗讛)

讘讘拽专 讜讘爪讗谉 讘讬讬谉 讜讘砖讻专 讘专讬砖 驻' 讘讻诇 诪注专讘讬谉 诪驻专砖 讻诇 讛谞讬 驻专讟讬 诇诪讛 诇讬 讜讛转诐 谞诪讬 诪讬讬转讬 讘专讬讬转讗 讗讞专讬转讬 讚转谞讗 讛讻讬 诪讛 讛驻专讟 诪驻讜专砖 讜诇讚 讜讜诇讚讜转 讛讗专抓 讜讻讜' 讜讗讬转讗 讘专讬砖 住讬驻专讗 讜讗诪专讬' 讛转诐 诪讗讬 讘讬谞讬讬讛讜 讗诪专 讗讘讬讬 讚讙讬诐 讗讬讻讗 讘讬谞讬讬讛讜 诇诪"讚 讙讬讚讜诇讬 拽专拽注 讚讙讬诐 讙讬讚讜诇讬 拽专拽注 谞讬谞讛讜. 讜诇诪"讚 讜诇讚 讜诇讚讜转 讛讗专抓. 讚讙讬诐 诪诪讬讗 讗讬讘专讬. 讜诪拽砖讛 讛转诐 诇讗讘讬讬 讚讚讙讬诐 诇讗讜 讙讬讚讜诇讬 拽专拽注 讜诇讗 讜诇讚讜转 讛讗专抓 讚诪谉 讛讞拽拽 谞讘专讗讜. 讜讛转诐 诪驻专砖 讚诪讗谉 讚诪专讘讛 注讜驻讜转 住讘专 讻诇诇讗 讘转专讗 讚讜拽讗. 讜诪讗谉 讚诪诪注讟 注讜驻讜转 住讘专 讻诇诇讗 拽诪讗 讚讜拽讗:


讞讚 诇诪注讜讟讬 拽专拽注讜转 讻讜' 驻讬专砖 讛诪讜专讛 讜注讚 讛砖转讗 诇讗 诪爪讬 诇转专讜爪讬 讛讻讬 讚讻讬 讛讜讬 讚讬讬谞讬谞谉 诇讛讜 讘讻诇诇 讜驻专讟 诇讗 讛讜讬 诪转专讘讛 诪讻注讬谉 讛驻专讟 讗诇讗 讚讘专 讛诪讟诇讟诇 讜讙讜驻讜 诪诪讜谉. 讜诪诪讬诇讗 讛讜讬 诪诪注讟讬 讻诇 讛谞讬. 讜讗讬谞讜 谞专讗讛 讚讗讬 讛讜讛 讚专讬砖谞讗 诇讬' 讘讻诇诇 讜驻专讟 讻诇 驻专讟讗 讬转讬专讗 讗转讗 诇专讘讜讬讬 讗驻讬诇讜 诪讬讚讬 讚诇讗 讚诪讬 诇驻专讟讬 讘讻诇 爪讚 讜诪砖讛 讚讛讜讗 驻专讟讗 讬转讬专讗 讛讜讛 诪专讘讬谞讗 诪讬谞讬' 注讘讚讬诐 讜拽专拽注讜转 讜砖讟专讜转 讚诇注讜诇诐 驻专讟讬 讬转讬专讗 诇专讘讜讬讬 拽讗转讬 讚讗讬 讻转讘 讞讚 驻专讟讗 诇讗 诪专讘讬谞谉 讻注讬谉 讛驻专讟 讗诇讗 讚讘专 讛讚讜诪讛 诇讻诇 爪讚 讜讗转讗 驻专讟讗 讗讞专讬谞讗 诇专讘讜转 讗驻讬诇讜 诪讬讚讬 讚诇讗 讚诪讬 讘讻诇 爪讚 讜讻讬 讗转讬 注讜讚 驻专讟讗 讗讞专讬谞讗 诪专讘讛 讗注"讙 讚诇讗 讚诪讬 诇驻专讟 讗诇讗 讘讻诇 讚讛讜. 讗讘诇 讻讬 讚专砖讬 诇讛讜 讘专讬讘讜讬 讜诪注讜讟讬 讗讬谉 讛诪讬注讜讟 驻讬专讜砖讜 砖诇 专讬讘讜讬 砖转讗诪专 讗诇 转专讘讛 讗诇讗 讻注讬谉 讛诪讬注讜讟 讗诇讗 讛专讬讘讜讬 诪专讘讛 诇注爪诪讜 讜讛诪讬注讜' 诪诪注' 诇注爪诪讜. 讜讗诐 讛讬' 专讬讘讜讬 讜诪讬注讜' 诇讗 讗诪专讬' 讗讬谉 讘专讬讘讜讬 讗诇讗 诪讛 砖讘诪讬注讜' 讻讚讗诪专讬' 讘讻诇诇 讜驻专讟 讗诇讗 讛专讘讜讬 诪专讘讛 讛讻诇 讜讛诪讬注讜讟 诪诪注讟 讛讻诇. 讛讟诇 驻砖专讛 讘讬谞讬讛诐 砖讛专讬讘讜讬 讬专讘讛 讻诇 讛讚讜诪讛 诇诪讬注讜讟 讜讛诪讜注讟 讬诪注讟 讻诇 砖讗讬谞讜 讚讜诪讛 诇诪讬注讜讟 讜讻讱 讛讬讗 砖讜讛 专讬讘讜讬 讜诪讬注讜讟 讘诇讞讜讚 讻诪讜 讻诇诇 讜驻专讟 讜讻诇诇 讜讻讬 讛讚专 讜讻转讘 专讬讘讜讬讗 讗讞专讬谞讗 诪专讘讛 讗驻讬诇讜 诪讬讚讬 讚诇讗 讚诪讬 诇诪讬注讜讟讗 讜诪讬注讜讟讗 诪诪注讟 讚讘专 诪讜注讟. 讜讗讬 诇讗 讛讬讛 讻转讘 讗诇讗 讞讚 诪讬注讜讟讗 讛讜讛 诪专讘讬谞谉 诪专讘讜讬 讻诇 诪讬讚讬 讜诪诪注讟讬谞讗 诪诪注讜讟讬 讚讘专 诪讬注讜讟. 讗讘诇 讛砖转讗 讚讻转讘 转诇转讗 诪讬注讜讟讗 讻诇 讞讚 讜讞讚 诪诪注讟 诇谞驻砖讬' 谞诪爪讗 注讻砖讬讜 讚驻专讟讬 讬转讬专讗 讗转讜 诇专讘讜转 讻讬 讚专砖转 讻诇诇 讜驻专讟 讜讻讬 讚专砖转 专讬讘讜讬 讜诪讬注讜讟讬 诪讬注讜讟讬 讬转讬专讗 讗转讜 诇诪讬注讜讟讬 诪砖"讛 讚专砖讬' 诇讛讜 讘专讘讜讬' 讜诪讬注讜讟讬 讜诇讗讜 讘讻诇诇讬 讜驻专讟讬:





砖讬讟讛 诪拽讜讘爪转

讚讛讗 讻诇 讞讚 讜讞讚 讻诇诇 讜驻专讟 讘讗驻讬讛 谞驻砖讬讛 讚专砖讬谞谉 诇讬讛. 转讬诪讛 讚讛讗 诇拽诪谉 讙讘讬 讜谞转转 讛讻住祝 讘讻诇 讗砖专 转讗讜讛 谞驻砖讱 讚讗讬讻讗 谞诪讬 讟讜讘讗 驻专讟讬 讜讚专砖讬谞谉 讻诇讛讜 讻讗讞讚 讜讻谉 讘驻专拽 拽诪讗 讚拽讬讚讜砖讬谉 讙讘讬 讛注谞拽讛. 诪讬讛讜 讘拽讜谞讟专住 驻讬专砖 讚讛讻讗 讗讬转 诇谉 诇诪讚专砖讬讛 讻诇 讞讚 讘讗驻讬 谞驻砖讬讛 讻讚讚专砖讬谞谉 诇拽诪谉 砖讚讬 砖讜专 讘讬谉 转诪爪讗 砖讚讬 讞诪讜专 讜讻讜'. 讜诇讗 谞讛讬专讗 讚诇讗 讚诪讬 讚讛转诐 讗讬谉 讛驻专讟讜转 讘讬谉 讛讻诇诇讜转 讚讛诪爪讗 转诪爪讗 讗讘诇 讛讻讗 砖讻诇 讛驻专讟讜转 谞讻转讘讜 讬讞讚 讘讬谉 砖转讬 讛讻诇诇讜转 讗诐 讻谉 讬砖 诇谞讜 诇讚专砖谉 讻讗讞转 讻诪讜 讙讘讬 讜谞转转 讛讻住祝. 诇讻讱 讬砖 诇讜诪专 讚砖讗谞讬 讛讻讗 讚讻讬讜谉 讚讻转讬讘 讗爪诇 讻诇 讗讞讚 驻专讟讗 注诇 讻讚讻转讬讘 注诇 砖讜专 讜讻讜'. 讗讬 谞诪讬 注诇 讻专讞讱 讗讬转 诇谉 诇诪讚专砖 讻诇 讞讚 驻专讟讗 讘讗驻讬 谞驻砖讬讛 讜诇诪注讜讟讬 注讜驻讜转 讻讚诪住讬拽 讚讗讬 诇讗讜 讛讻讬 诇砖转讜拽 诪讻诇讛讜 驻专讟讬 讜诇讻转讜讘 砖诇诪讛 诇讞讜讚讬讛 讜讻讜' 讻讻转讜讘 讘转讜住驻讜转. 讜讗"转 诪注讬拽专讗 讻讬 驻专讬讱 讜讗讬诪讗 诪讛 讛驻专讟 讜讻讜' 讛讜讛 诇讬讛 诇诪驻专讱 驻讬专讻讗 讗讞专转 讚讗讬 讗转讗 诇专讘讜转 诪讻注讬谉 讛驻专讟 讜讻讜' 讗诐 讻谉 诇讗 诇讻转讜讘 讗诇讗 砖诇诪讛 诇讞讜讚讬讛. 讬砖 诇讜诪专 讚讗讬谉 讛讻讬 谞诪讬 讗诇讗 注讚讬驻讗 诪讬谞讬讛 拽讗 驻专讬讱 讚诪拽砖讛 诇讬讛 讚讗驻讬诇讜 诪讛 砖讗讜诪专 讗讬谞讜 讗诪转. 讜注讜讚 讬砖 诇讜诪专 讚砖诪讗 讛讬讗 讛讬讗 讚诪讞诪转 讛讱 拽讜砖讬讗 讚拽砖讛 诇讬讛 诇讗 诇讻转讜讘 讗诇讗 砖诇诪讛 诇讞讜讚讬讛 讛讜讗 讚拽讗 驻专讬讱 讚讗讬转 诇谉 诇诪讚专砖 诪讛 讛驻专讟 诪驻讜专砖 讚讘专 砖谞讘诇转讜 诪讟诪讗 讘诪讙注 讻讚诪住讬拽 讜讗讝讬诇 讚讻诇 讞讚 讜讞讚 讚专砖讬谞谉 诇讬讛 讘讗驻讬 谞驻砖讬讛 讻讚驻讬专砖转讬. 讻讱 谞专讗讛 诇诪讜专讬 砖讬讞讬讛. 讜讗"转 讻讬 诪砖谞讬 诇讗 诇讻转讜讘 专讞诪谞讗 讗诇讗 讞讚 驻专讟讗 讻诇讜诪专 诪讚讻转讬讘 讻诇 讛谞讬 驻专讟讬 砖诪注 诪讬谞讛 讚讗转讗 诇专讘讜转 讻诇 讚讘专 讛诪讟诇讟诇 讜讛砖转讗 讛讬讻讬 拽砖讬讗 诇讬讛 讚讗诐 讻谉 诇讗 诇讻转讜讘 专讞诪谞讗 讗诇讗 砖诇诪讛 诇讞讜讚讬讛. 讬砖 诇讜诪专 讚讗讬谉 讛讻讬 谞诪讬 砖诇讗 讘讗 诇转专抓 讛讱 拽讜砖讬讗 讚讛讜讗 驻专讬讱 诪讛 讛驻专讟 诪驻讜专砖 讚讘专 砖谞讘诇转讜 诪讟诪讗讛 讜讻讜'. 讜注讜讚 讚注讚讬驻讗 诪讬谞讛 拽驻专讬讱 讚讻讜诇讛讜 爪专讬讻讬. 转诇诪讬讚讬 讛专"驻 讝"诇. 


砖讛 诇诪讛 诇讬 诇讗转讜讬讬 注讜驻讜转. 讛讗 讚诇讗 拽讗诪专 诇讗转讜讬讬 砖讗专 讘注诇讬 讞讬讬诐 讻讙讜谉 住讜住讬诐 讜讙诪诇讬诐 诪砖讜诐 讚讛谞讛讜 诇讗 讗爪讟专讬讻讬 讚讛讗 讗转讬 诪讻诇诇 讜驻专讟 讜讻诇诇 讜讻讚讗诪专讬谞谉 诪讛 讛驻专讟 诪驻讜专砖 讚讘专 砖谞讘诇转讜 诪讟诪讗讛 讘诪讙注 讜讘诪砖讗 讜诇讗 讗爪讟专讬讻讬 讗诇讗 诇注讜驻讜转. 讛专砖讘"讗 讝"诇.


讗诇讗 诇讗讜 砖诪注 诪讬谞讛 讻诇 专讬讘讜讬讗 讛讜讗. 讜讗诐 转讗诪专 讜诇诪讛 诇讬 讚讻转讘 专讞诪谞讗 讻诇 讜讻诇 讛谞讬 驻专讟讬 诇讗 诇讻转讜讘 讗诇讗 讻住祝 讗讜 讻诇讬诐 诇讞讜讚 讻诪讜 砖讻转讜讘 讘转讜住驻讜转. 讜诪讬讛讜 砖诇诪讛 讜讚讗讬 讛讬讛 爪专讬讱 诇讻转讜讘 讙讘讬 讗诐 讻住祝 讗讜 讻诇讬诐 诇诪注讜讟讬 讚讘专 砖讗讬谞讜 诪住讜讬诐. 讜讬"诇 讻住祝 讗讜 讻诇讬诐 讗讬爪讟专讬讱 诇讻讚讚专砖讬谞谉 讘砖讘讜注讜转 诪讛 讻诇讬诐 砖谞讬诐 讜讻讜'. 讜讛讗 讚讚专砖讬谞谉 诇讬讛 讘驻专拽 讛讝讛讘 讘讻诇诇讬 讜驻专讟讬 讗诇讜 诇讗 谞讗诪专 拽讗诪专 讻诪讜 砖讻转讜讘 讘转讜住驻讜转. 讜诪讬讛讜 讛讗讬 讘专讬讬转讗 讚诇注讬诇 拽爪转 拽砖讛 讚诇讗 诪讬驻专砖讗 砖驻讬专 讘讗诇讜 诇讗 谞讗诪专 讚诪讗讬 讗诪专转 讗诇讜 诇讗 讻诇 专讬讘讜讬讗 讛讬讬转讬 讚讜专砖 注诇 讻诇 讚讘专 驻砖注 讘讻诇诇 讜讘驻专讟 讜讻诇诇 讜讛讬讬转讬 讗讜诪专 诪讛 讛驻专讟 讚讘专 讛诪讟诇讟诇 讜讙讜驻讜 诪诪讜谉 讝讛 讗讬谞讜 讚讗诐 讻谉 讛讬讬转讬 诪专讘讛 注讜驻讜转 讟诪讗讬诐 讜讗讬 讗驻砖专 诇讜诪专 讻谉. 讜诪讬讛讜 诪爪讬谞讜 诇诪讬诪专 讚讛讗 讚谞拽讟 讘讻讛讗讬 讙讜讜谞讗 诇讗讜 诪砖讜诐 讚讚专砖转 诇讬讛 诇拽专讗 讛讻讬 讗诇讗 诪讗讬讝讛 讟注诐 砖讬讛讬讛 诪专讘讬诐 讻诇 讚讘专 讛诪讟诇讟诇 讜讙讜驻讜 诪诪讜谉 讜诇驻讬 砖讚专砖讗 讝讜 砖诇 讻诇诇 讜驻专讟 砖讙讜专讛 讘转诇诪讜讚 谞拽讟 讘注谞讬谉 讝讛. 转讜住驻讜转 砖讗谞抓.


讜讗讬 住诇拽讗 讚注转讱 讛讗讬 讻诇 讚讘专 驻砖注 讜讻讜'. 诇讻转讜讘 专讞诪谞讗 讻诇 讛谞讬 驻专讟讬 讙讘讬 讛讗讬讱 讜讻讜' 注讚 诇诪注讜讟讬 讚讘专 砖讗讬谞讜 诪住讜讬诐. 驻讬专讜砖 讛讬讬谞讜 讞爪讬 专诪讜谉 讜讞爪讬 讗讙讜讝. 讜讬砖 诪驻专砖讬诐 讚讘专 砖讗讬谞讜 讘诪讚讛 讜讘诪砖拽诇. 讜诪讬讛讜 讗讬讻讗 诇诪讬讚拽 讘讛 讛讬讻讬 讗拽砖讬谞谉 谞讻转讘讬谞讛讜 专讞诪谞讗 诇讛谞讬 驻专讟讬 讙讘讬 讻讬 讬转谉 讛讗 讗讬 讻转讘 讛讻讬 讛讜讛 讗诪讬谞讗 讚讙讘讬 砖讜诪专讬诐 谞诪讬 诪讬驻讟专 讘注讜驻讜转 讛讟诪讗讬诐 讜讻谉 讙讘讬 讻驻诇 讜讛砖转讗 诇讗 诪讬驻讟专 诪讚讬谉 讞讬讜讘 砖讜诪专 讞谞诐 讜诇讗 诪讻驻诇 讚讻转讬讘 讘拽专讗 拽诪讗 讗诇讗 诪砖讘讜注转 诪讜讚讛 诪拽爪转 讚讻转讬讘 讘讛讗讬 拽专讗 讘诇讞讜讚 讛讜讗 讚驻讟专讬谞谉 诇讬讛 讜诪讚诇讗 讗诪专讬 讛讻讬 砖诪注 诪讬谞讛 讚讻诇 讚诪讬驻讟专 讙讘讬 砖讘讜注讛 讘拽专讗 讘转专讗 诪讬驻讟专 诪讻驻诇 讜诪讚讬谉 讛砖讜诪专讬诐 讜砖讘讜注转谉 讚讻转讬讘 讘拽专讗 拽诪讗. 讜讛砖转讗 拽砖讬讗 诇讬 讗诐 讻谉 讻讬 讛讬讻讬 讚讚专砖讬谞谉 讞讚 诇诪注讜讟讬 讚讘专 砖讗讬谞讜 诪住讜讬诐 诪拽专讗 讘转专讗 讚讛讬讬谞讜 砖讘讜注讛 讚诪讜讚讛 诪拽爪转 谞诪注讜讟 谞诪讬 诪拽专讗 拽诪讗 讚讛讬讬谞讜 讚讬谉 讛砖讜诪专讬诐 讜诇讬驻讟专 谞诪讬 诪讻驻诇. 讜讗讬讻讗 诇诪讬诪专 讻讬讜谉 讚讗砖讻讞谉 讘砖讜诪专 砖讻专 讚专讘讬 专讞诪谞讗 讻诇 讚讘专 讛诪讟诇讟诇 讜讙讜驻讜 诪诪讜谉 讘讻诇诇 讜讘驻专讟 讗祝 注诇 驻讬 砖讗讬谞讜 诪住讜讬诐 砖诪注 诪讬谞讛 讚讛讻讬 谞诪讬 诇讗 驻讟专讬讛 诪讚讬谉 讞讬讜讘 讛砖讜诪专讬诐 讻诇讜诪专 砖讗诐 驻砖注 讘讛诐 讬讛讬讛 驻讟讜专 讜诇讗 诪砖讘讜注转 讛砖讜诪专讬谉 讗祝 注诇 讙讘 讚讗讬讻讗 诇诪讬驻专讱 诇讗 驻专讻讬谞谉 讚讛讗 诇讗讜 诪讬诇祝 讛讜讗 讗诇讗 讙诇讜讬讬 诪讬诇转讗 讘注诇诪讗 讛讜讗 讜讻讬 诪讬注讟 专讞诪谞讗 讚讘专 砖讗讬谞讜 诪住讜讬诐 诪注谞讬谉 砖讘讜注转 诪讜讚讛 诪拽爪转 诪讬注讟 诇讛 讜诇讗 诇驻讜讟专讜 诪讞讬讜讘 砖讜诪专 讞谞诐 讻讬 讛讬讻讬 讚诇讗 驻讟专 诪砖讜诪专 砖讻专 讻诇 讚讘专 讛诪讟诇讟诇 讜讙讜驻讜 诪诪讜谉. 转讚注 讚讛讗 讚专砖讬谞谉 讘砖讘讜注讜转 诪讛 讻诇讬诐 砖谞讬诐 讗祝 讻住祝 砖谞讬诐 讜诪讛 讻住祝 讚讘专 讞砖讜讘 讗祝 讻诇讬诐 讚讘专 讞砖讜讘. 讜诇讗 讗诪专讬谞谉 讛讻讬 讗诇讗 诇驻讜讟专讜 诪砖讘讜注转 讚诪讜讚讛 诪拽爪转 讗讘诇 诇驻讜讟专讜 诪讞讬讜讘讜 砖诇 砖讜诪专 讞谞诐 讜诪砖讘讜注转 讛砖讜诪专讬诐 诇讗 讚诇讬讻讗 诇诪讬诪专 讚讗讬 讗驻拽讬讚 讙讘讬讛 驻专讜讟讛 讜驻砖注 讘讛 讬驻讟专 讻讬讜谉 讚讙讘讬 砖讜诪专讬诐 讗讞专讬诐 专讘讬讛 专讞诪谞讗 讻诇 讛诪讟诇讟诇 讜讙讜驻讜 诪诪讜谉 讜讞讬讬讘 谞诪讬 讻驻诇 讘讬谉 讘讟讜注谉 讟注谞转 讙谞讘 讘讬谉 讘讙谞讘 注爪诪讜 讚讛讗 讗转专讘讬 讘驻专砖讛 讜讝讜 讻讚讘专讬 讛讗讜诪专讬诐 讚诇讗 讘注讬谞谉 砖谞讬 讻住祝 讘砖讘讜注转 讛砖讜诪专讬诐. 讜讬砖 诇驻专砖 讚讘专 砖讗讬谞讜 诪住讜讬诐 讞爪讬 讻诇讬 讜讗讬谞讜 砖讜讛 砖谞讬 讻住祝 讜驻讟讜专 讘讻诇 讛砖讜诪专讬诐 诪砖讘讜注讛 讗祝 注诇 讙讘 讚讗诪专讬谞谉 讬爪讗讜 讻诇讬诐 诇诪讛 砖讛谉 讚讜拽讗 讘砖诇诐 讜讘注谞讬谉 讝讛 讗诪专讜 诪讛 讻住祝 讚讘专 讞砖讜讘 讗祝 讻诇讬诐 讚讘专 讞砖讜讘 讜诪讬讛讜 诇讗 诪诪注讟讬 诪讞讬讜讘 讛砖讜诪专讬诐 讚讛讗 专讘讬谞讛讜 诪砖讗专讬 讜讗讛谞讬 诪讬注讜讟讗 诇砖讘讜注讛 讘讻诇讛讜 讜讗讛谞讬 专讬讘讜讬讬讗 诇讞讬讜讘 讘讻诇讛讜. 讜注讜讚 讚讻诇讛讜 诪讬注讜讟讬 讚讛讱 驻专砖转讗 诇砖讘讜注讛 讜诇讻驻诇 诪砖转诪注讬 讚讛讗 诇讗 讻转讬讘 讜讗诐 驻砖注 讬砖诇诐 讻讚讻转讬讘 讘砖讗专 讗诇讗 拽专拽注讜转 讜砖讟专讜转 讚诪诪注讟讬诐 诇讙诪专讬 诪砖讜诐 讚讻转讬讘 讘砖讗专 讛砖讜诪专讬诐 讛讜讗 讜讝讛讜 讚注转谞讜 讜诪驻讜专砖 注讜讚 讘诪住讻转 砖讘讜注讜转. 讜讻谉 讙谞讘 注爪诪讜 讞讬讬讘 讻驻诇 讘驻讞讜转 诪砖谞讬 讻住祝 讚讗讬转专讘讬 讘驻专砖转讬讛 诪砖讜专 讜注讚 讞诪讜专 注讚 砖讛 讜诇讗 讗讬诪注讬讟 讗诇讗 诇砖讘讜注讛 讜诇讻驻诇 讚砖讜诪专 注爪诪讜. 讛专诪讘"谉 讝"诇 讘砖讬讟转讜 讘住讜祝 驻专拽 讛讝讛讘.
讜讝讛 诇砖讜谉 转诇诪讬讚讬 讛专"驻 讝"诇 讜讗讬 住诇拽讗 讚注转讱 讛讗讬 讻诇 讚讘专 驻砖注 诇讻诇诇 讜驻专讟 讛讜讗 讚讗转讗 诇讻转讜讘 专讞诪谞讗 诇讛谞讬 驻专讟讬 讘讛讗讬讱 拽专讗 讚讻讬 讬转谉 讜诇讚专讜砖 讻诇 讞讚 讘讗驻讬 谞驻砖讬讛. 讜讗"转 讗讬 谞讻转讘讬谞讛讜 讛转诐 诇讗 讛讜讜 诪讚专砖讬 诇注谞讬谉 讻驻诇 讚讛讛讜讗 拽专讗 讙讘讬 砖讘讜注讛 讻转讬讘. 讜讬砖 诇讜诪专 讚讻驻讬诇讗 讻转讬讘 讛转诐 讘讛讛讜讗 拽专讗 讚讻转讬讘 讗诐 讬诪爪讗 讛讙谞讘 讬砖诇诐 砖谞讬诐. 讜讗"转 讗讻转讬 讗讬 讻转讘讬谞讛讜 讘讛讛讜讗 拽专讗 讛讜讜 诪诪注讟讬 注讜驻讜转 诪砖讘讜注讛 讚讘讛讻讬 诪讬讬专讬 拽专讗 讘讛讚讬讗 诇讻讱 讻转讘讬谞讛讜 讛讻讗 讘讛讗讬 拽专讗 讚注诇 讻诇 讚讘专 驻砖注 讚诇讗 诪诪注讬讟 讗诇讗 诪讻驻诇. 讜讬砖 诇讜诪专 讚讛砖转讗 谞诪讬 讚讻转讘讬谞讛讜 讘拽专讗 讚注诇 讻诇 讚讘专 驻砖注 讻讬讜谉 讚诪诪注讟讬 诪讻驻诇 诪诪注讟讬 谞诪讬 诪砖讘讜注讛 讜住讘专讗 讛讜讗 诇讛讬讜转 诇讛诐 讚讬谉 讗讞讚. 讜注讜讚 讚讗砖讘讜注讛 谞诪讬 拽讗讬 讛讗讬 注诇 讻诇 讚讘专 驻砖注 讚讻转讬讘 诇注讬诇 诪讬谞讬讛 讜谞拽专讘 讘注诇 讛讘讬转 讜讙讜' 讜讗诪专讬谞谉 诇拽诪谉 讚诇砖讘讜注讛 拽讗讬 讜讻转讬讘 讘转专 讛讻讬 注诇 讻诇 讚讘专 驻砖注 讜讗讻诇讗 注谞讬讬谞讗 拽讗讬 讗诇讗 讬诪爪讗 讛讙谞讘 讚诪讜拽诪讬 诇讛 讘讟讜注谉 讟注谞转 讙谞讘 讜讗祝 讗讗诐 讛诪爪讗 讚谞讻转讘 拽讜讚诐 讗诪专讬谞谉 谞诪讬 诇拽诪谉 讚拽讗讬. 注讚 讻讗谉.

讜讝讛 诇砖讜谉 讛专砖讘"讗 讝"诇 讗讬讻讗 诇诪讬讚拽 讗砖诪注转讬谉 讚讛讻讗 诪砖诪注 讻讬 讬转谉 讗讬砖 讗诇 专注讛讜 讚专砖讬谞谉 诪讬谞讬讛 讻诇诇讬 讜驻专讟讬 讜注诇 讻诇 讚讘专 驻砖注 诇讗 讗转讬 讗诇讗 诇专讬讘讜讬讗 讜诇讗 诇讻诇诇讬 讜驻专讟讬 讜讗诇讜 讗讬谉 讻谉 讘讻诇 讛转诇诪讜讚 讚讗诪专讬谞谉 讗讬谉 讘讛谉 转砖诇讜诪讬 讻驻诇 讜诇讗 转砖诇讜诪讬 讗专讘注讛 讜讞诪砖讛 讚转谞讜 专讘谞谉 注诇 讻诇 讚讘专 驻砖注 讜讻讜'. 讜讻转讘 讛专讗讘"讚 讝"诇 讻讬 砖谞讬 讛讻诇诇讜转 讛讜爪专讻讜 讜讻讜' 讻讻转讜讘 诇注讬诇.


讜讻转讘 讛专"讗 诪讙专诪讬砖讗 讝"诇 讜讝"诇 诇诪讛 诇讬 诇诪讛讚专 讜讻讜'. 讻转讜讘 讘转讜住驻讜转 讜注讜讚 讗讬 讛讜讛 讻转讘 诇讛讜 讛转诐 诇讗 讛讜讛 讚专砖讬谞谉 诇讛讜 讙讘讬 讻驻诇 讜讻讜'. 讜拽砖讛 讚讗诐 讻谉 驻专讟讬 讘诪讬讚讬 讚诇讗讜 讘注诇讬 讞讬讬诐 诇诪讛 诇讬. 注"讻.
讞讚 诇诪注讜讟讬 拽专拽注讜转 砖讟专讜转 讛讜讛 诇讬讛 诇诪注讜讟讬 讘专讬砖讗 讻诪讜 砖讻转讜讘 讘转讜住驻讜转 讗诇讗 住讬专讻讗 讚驻专讟 讜讻诇诇 谞拽讟 讛讻讗. 讛专讗"砖 讝"诇.
讜讻谉 转讬专爪讜 转诇诪讬讚讬 讛专"驻 讝"诇 讚讻讬讜谉 讚住讜祝 住讜祝 拽讗 诪诪注讟 讘讬谉 砖讟专讜转 讜讘讬谉 拽专拽注讜转 讚讗讬讻讗 诪讬注讜讟讗 诇讻诇 讞讚 讜讞讚 谞拽讟 拽专拽注讜转 讗讬讬讚讬 讚谞拽讟 诇讛讜 讘专讬砖讗 诇注讬诇 讻讚讚专砖 诇讛讜 讘讻诇诇 讜驻专讟 讜讻诇诇. 注"讻.


讞讚 诇诪注讜讟讬 拽专拽注讜转. 拽砖讬讗 诇讬 讻讬讜谉 讚讗讬讻讗 讞讚 诪讬注讜讟讗 诇拽专拽注讜转 讜讞讚 诪讬注讜讟讗 诇注讘讚讬诐 诇诪讛 诇讛讜 诇诪讬诪专 讬爪讗讜 注讘讚讬诐 砖讛讜拽砖讜 诇拽专拽注讜转 讚讗驻讬诇讜 诇讗 讛讜拽砖讜 讛讗 讗讬诪注讜讟 讘讛讚讬讗 诪讞讚 诪讛谞讱 驻专讟讬 讘拽专拽注讜转 讜讘砖讟专讜转. 讜谞讬讞讗 讚讛讻讗 诇讗 讻转讬讘 讗诇讗 诪转讜讱 砖讛驻专讟 诪驻讜专砖 讚讘专 讛诪讟诇讟诇 讗讬诪注讜讟 讘讛讚讬讗 拽专拽注讜转 讜诪砖讜诐 砖讛驻专讟 诪驻讜专砖 讚讘专 砖讙讜驻讜 诪诪讜谉 讗讬诪注讜讟 砖"讚 砖讟专讜转 讚诇讗 讚诪讜 讻诇诇 诇驻专讟 讗讘诇 注讘讚讬诐 诇诪讛 谞诪注讜讟 讗讜转诐 讚讛讗 讚讜诪讬谉 诇拽专讗 砖讛谉 诪讟诇讟诇讬谉 讜讙讜驻谉 诪诪讜谉 讜诇驻讬讻讱 诇讜诇讬 砖讛讜拽砖讜 诇拽专拽注讜转 诇讗 讛讬讬谞讜 诪诪注讟讬谞谉 讗讜转谉. 讛专砖讘"讗 讝"诇.


讞讚 诇诪注讜讟讬 注讘讚讬诐. 讗祝 注诇 讙讘 讚注讘讚讬诐 讛讜拽砖讜 诇拽专拽注讜转 讜讻诇 砖谞转诪注讟讜 拽专拽注讜转 谞转诪注讟讜 注讘讚讬诐 讗驻讬诇讜 讛讻讬 讻讬讜谉 讚讛谞讬 谞讬讬讚讬 讜讛谞讬 诇讗 谞讬讬讚讬 诇注转讬诐 诪诪注讟 诇讛讜 拽专讗 讘讛讚讬讗 讗诐 讻谉 讻讬讜谉 讚讗讬讻讗 专讬讘讜讬讗 讜讗讬谉 诇讜诪专 讚专讘讬 讻诇 诪讬诇讬 讗讬爪讟专讬讱 诇诪注讜讟讬 讻诇 讞讚 讜讞讚 讘讗驻讬 谞驻砖讬讛. 讛专砖讘"讗 讝"诇.


讚讘专 砖讗讬谞讜 诪住讜讬诐. 诪驻专砖 专讬讘"讗 讻讙讜谉 讛讛讬讗 讚转谞谉 讘砖讘讜注讜转 讛讚讬讬谞讬谉 讗讬谉 谞砖讘注讬谉 诇讗 注诇 讚讘专 砖讘诪讚讛 讜讻讜' 讻诪讜 砖讻转讜讘 讘转讜住驻讜转. 讜讛讬讬谞讜 讚讛讻讗 诪诪注讟讬谞谉 讚讘专 砖讗讬谞讜 诪住讜讬诐 讜诇拽诪谉 讙讘讬 讙谞讘 注爪诪讜 驻专讻讬谞谉 讚讘专 砖讗讬谞讜 诪住讜讬诐 诇驻讬 砖讛讙谞讘 注爪诪讜 诪砖诇诐 讻驻诇 讘诇讗 砖讘讜注讛. 讛专砖讘"讗 讝"诇.
讗讘诇 讘转讜住驻讜转 砖讗谞抓 讻转讘讜 讝讛 诇砖讜谞诐 讜讬砖 住驻专讬诐 讚讙专住讬 诇拽诪谉 诇讗转讜讬讬 讚讘专 砖讗讬谞讜 诪住讜讬讬诐 讜讗讬谉 谞专讗讛 讚诪讛讬讻讗 讛讜讛 住诇拽讗 讚注转讱 讻讻转讜讘 讘转讜住驻讜转. 讜讻转讘 诇驻讬 砖诪讬注讟讜 讻讗谉 讛讜爪专讱 诇驻谞讬诐 诇专讘讜转讜 讗讚专讘讛 诇驻谞讬诐 讛讬讛 诇讜 诇诪注讟讜 讜讻讗谉 讛讬讛 爪专讬讱 诇讜 诇专讘讜转讜 讚拽专讗 讚转谞讗 讚讘讬 讞讝拽讬讛 讚诇拽诪谉 讛讜讗 讻转讜讘 拽讜讚诐 诇讝讛 砖讘讻讗谉 讜驻住讜拽 讛讻转讜讘 专讗砖讜谉 专讗讜讬 诇诪注讟讜 讻讬 诇专讘讜转讜 诇讗 爪专讬讱 讚诪讛讬讻讗 讛讜讛 住诇拽讗 讚注转讱 诇诪注讜讟讬 讜驻住讜拽 讛讗讞专讜谉 爪专讬讱 诇专讘讜转讜 讬讜转专 砖诇讗 谞诪注讟谞讜 讙诐 讘讻讗谉 讻诪讜 讘专讗砖讜谉. 讜诪讬讛讜 讗驻讬诇讜 讗讬 讛讜讛 讚专讬砖 讛讻讬 诇讗 讛讜讛 讗讻转讬 讗转讬 砖驻讬专 讻讬 讗祝 注诇 驻讬 砖谞转诪注讟 讘驻住讜拽 讛专讗砖讜谉 讗讬谉 诇诪注讟讜 讘讻讱 讘驻住讜拽 讛讗讞专讜谉 注讚 砖讬诪注讟谞讜 讛讻转讜讘 讘讛讚讬讗 讜讻讜' 讻诪讜 砖讻转讜讘 讘转讜住驻讜转. 注"讻.
讜讛"专 讬讛讜住祝 讛诇讜讬 讝"诇 讗讘谉 诪讬讙砖 讻转讘 讘转砖讜讘转 砖讗诇讛 讜讝讛 诇砖讜谉 讛砖讗诇讛 讜讛转砖讜讘讛 诪讜注转拽讬诐 诪诇砖讜谉 注专讘讬 注诇 讗诪专诐 讘驻专拽 诪专讜讘讛 砖诇诪讛 诇诪注讜讟讬 讚讘专 砖讗讬谞讜 诪住讜讬诐. 讜砖砖讗诇转 讜讗诪专转 讗讬讱 讬转讬讬砖讘 讝讛 注诐 讗诪专诐 诇讛诇谉 砖讚讬 讞诪讜专 讘讬谉 讛诪爪讗 诇转诪爪讗 诇讗讬转讜讬讬 诪讗讬 讗讬 诇讗讬转讜讬讬 讚诇讗讜 讘注诇讬 讞讬讬诐 诪砖讜专 谞驻拽讗 讗诇讗 诇讗讬转讜讬讬 讚讘专 砖讗讬谞讜 诪住讜讬诐. 转砖讜讘讛 讝讛 讛驻住讜拽 砖讻转讜讘 讘讜 砖诇诪讛 讻讘专 讛注诪讚谞讜 讗讜转讜 讘讟讜注谉 讟注谞转 讙谞讘 讜讛驻住讜拽 讛砖谞讬 砖讻转讜讘 讘讜 讗诐 讛诪爪讗 转诪爪讗 讘讬讚讜 讛讜讗 讘讙谞讘 注爪诪讜 讻诪讜 砖讗诪专讜 讘转讞讬诇转 讛住讜讙讬讗 讘砖诇诪讗 诇诪讗谉 讚讗诪专 讞讚 讘讙谞讘 讜讞讚 讘讟讜注谉 讟注谞转 讙谞讘 讛讬讬谞讜 讚谞驻拽讗 诇讬讛 讙谞讘 注爪诪讜 诪讛讻讗 讗诇讗 诇诪讗谉 讚讗诪专 转专讜讜讬讬讛讜 讘讟讜注谉 讟注谞转 讙谞讘 讙谞讘 诪谞讗 诇讬讛 讜讛注诪讬讚讛 专讘讗 讚讗转讬讗 诪讚转谞讗 讚讘讬 讞讝拽讬讛 讬讗诪专 砖讜专 讜讙谞讘讛 讜讛讻诇 讘讻诇诇 讜讻讜'. 讜讛注诪讬讚 讛转诇诪讜讚 驻讬专讜砖 讝讗转 讛讘专讬讬转讗 砖讛转谞讛 驻讬专讜砖讜 讘讻诇诇讜转 讗诇讜 砖讬讛讬讜 讛驻专讟讜转 讛谞讝讻专讬诐 讘讝讛 讛驻住讜拽 讘讬谉 讛诪爪讗 转诪爪讗 讜砖谞讞砖讜讘 砖讛驻专讟讜转 砖讘驻住讜拽 砖讛诐 砖讜专 讜讞诪讜专 讜砖讛 讻讗诇讜 讛谉 讘讗诪爪注谉 讜谞讚讜谉 讗讜转诐 讘讻诇诇 讜驻专讟 讜讻诇诇 讜注诇 讝讛 讗诪专谞讜 砖讚讬 讞诪讜专 讘讬谉 讛诪爪讗 诇转诪爪讗 讞诪讜专 讚讻转讘 专讞诪谞讗 诇诪讛 诇讬 诇讗讬转讜讬讬 讚诇讗讜 讘注诇讬 讞讬讬诐 诪砖讜专 谞驻拽讗 专讜爪讛 诇讜诪专 砖砖讜专 讘注诇讬 讞讬讬诐 讛讜讗 讜讗讬 诇讗 讻转讘 专讞诪谞讗 讗诇讗 砖讜专 讘诇讘讚 讘驻专讟 讗讝 讛讬讜 讛讻诇诇讜转 诪专讘讬诐 讚讘专 砖讗讬谉 讘注诇讬 讞讬讬诐 诇讛讬讜转讜 讻注讬谉 讛驻专讟 砖讛讜讗 讚讘专 讛诪讟诇讟诇 讜讙讜驻讜 诪诪讜谉 讜诇讗讬讝讛 讚讘专 讛讜爪专讱 讛驻住讜拽 诇讝讻讜专 讞诪讜专 讘驻专讟 讗诇讗 诇讗讬转讜讬讬 讚讘专 砖讗讬谞讜 诪住讜讬诐. 讛谞讛 谞转讘专专 砖讝讛 讛驻住讜拽 诪注讬拽专讜 讛讜讗 讘讙谞讘 注爪诪讜 讜诇讝讛 讗诪专谞讜 讞诪讜专 讚讻转讘 专讞诪谞讗 诇诪讛 诇讬 诇讗讬转讜讬讬 讚讘专 砖讗讬谞讜 诪住讜讬诐 讜注诇 讻诇 讚讘专 驻砖注 讛讜讗 讘讟讜注谉 讟注谞转 讙谞讘 讜诇讝讛 讗诪专谞讜 砖诇诪讛 诇诪注讜讟讬 讚讘专 砖讗讬谞讜 诪住讜讬诐 讜诇讗 讬讛讬讜 讛驻住讜拽讬诐 住讜转专讬诐 讝讛 讗转 讝讛 讻讬 诪讛 砖讞讬讬讘 砖讬讗诪专 讘驻住讜拽 砖谞讗诪专 诪注谞讬谉 讟讜注谉 讟注谞转 讙谞讘 诇诪注讜讟讬 讚讘专 砖讗讬谞讜 诪住讜讬诐 讜砖讬讗诪专 讻讗谉 讘驻住讜拽 讛谞讗诪专 讘讙谞讘 注爪诪讜 诇讗讬转讜讬讬 讚讘专 砖讗讬谞讜 诪住讜讬诐 讛讜讗 砖讛驻住讜拽 讛专讗砖讜谉 讛谞讗诪专 诇注谞讬谉 讟讜注谉 讟注谞转 讙谞讘 讗讬谉 讗谞讞谞讜 讚讜专砖讬诐 讗讜转讜 讘讻诇诇 讜驻专讟 讜讻诇诇 讗诇讗 讘专讬讘讜讬 讜诪讬注讜讟 讜讬讚讜注 砖讛专讬讘讜讬 讛讜讗 讬讜转专 讻讜诇诇 诇专讘讜转 讻诇 讚讘专 讜讗驻讬诇讜 诪讛 砖讗讬谞讜 讻注讬谉 讛驻专讟. 讬爪讗 诇谞讜 诪讝讛 砖讛讻谞讬住 讘讻诇诇 讗驻讬诇讜 讚讘专 砖讗讬谞讜 诪住讜讬讬诐 讜讘讗 砖诇诪讛 诇诪注讟 讜诪讬注讟 讚讘专 砖讗讬谞讜 诪住讜讬诐 讜讛驻住讜拽 讛砖谞讬 讛谞讗诪专 讘讙谞讘 注爪诪讜 讚专砖谞讜 讗讜转讜 讘讻诇诇 讜驻专讟 讜讻诇诇 讜讬讚讜注 砖讛讻诇诇讜转 讗讬谞诐 诪讞诇讬讟讜转 诇专讘讜转 讻诇 讚讘专 讻诪讜 讛专讬讘讜讬 讗讘诇 讛驻专讟讜转 诪诪注讟讬谞谉 诪讛诐 讜讗讬谉 诪专讘讬诐 讗诇讗 讻注讬谉 讛驻专讟 讘诇讘讚. 讜诪讻讬讜谉 砖专讗讬谞讜 砖讛驻专讟 讚讘专 诪住讜讬讬诐 讛讜讗 讛谞讛 谞转讞讬讬讘 砖诇讗 讬专讘讜 讛讻诇诇讜转 诪讻诇 诪讛 砖讛讜讗 诪讟诇讟诇 讜讙讜驻讜 诪诪讜谉 讗诇讗 诪讛 砖讛讜讗 讚讘专 诪住讜讬诐 讻注讬谉 讛驻专讟 讜砖谞讗诪专 讻讱 诪讛 讛驻专讟 诪驻讜专砖 讚讘专 诪住讜讬讬诐 讜诪讟诇讟诇 讜讙讜驻讜 诪诪讜谉 讗祝 讻诇 讚讘专 诪住讜讬讬诐 讜诪讟诇讟诇 讜讙讜驻讜 诪诪讜谉 讜诇讛讬讜转 砖讛讻诇诇讜转 诇讗 讚讘专讜 诪讻诇 诪讛 砖讛讜讗 诪讟诇讟诇 讜讙讜驻讜 诪诪讜谉 讗诇讗 讚讘专 诪住讜讬讬诐 讘诇讘讚 谞转讞讬讬讘 砖谞讗诪专 砖讬讬转讜专 讞诪讜专 砖诪爪讬谞讜 讗讜讜转讜 诪讬讜转专 讘驻专讟 砖讛讜讗 诇专讘讜转 讚讘专 砖讗讬谞讜 诪住讜讬讬诐 砖诇讗 讬讻诇讜 讛讻诇诇讜转 诇专讘讜转讜. 讜讬爪讗 诇谞讜 注转讛 诪讝讛 砖讙谞讘 注爪诪讜 诪转讞讬讬讘 诇砖诇诐 转砖诇讜诪讬 讻驻诇 讜讗驻讬诇讜 讙谞讘 讚讘专 砖讗讬谞讜 诪住讜讬讬诐 讜讟讜注谉 讟注谞转 讙谞讘 诇讗 讬转讞讬讬讘 转砖诇讜诪讬 讻驻诇 讗诇讗 注讚 砖转讛讗 讟注谞转讜 讘讚讘专 诪住讜讬讬诐. 讜诇诪讚谞讜 讝讛 诪讛注讬拽专 砖讘讬讚讬谞讜 砖讟讜注谉 讟注谞转 讙谞讘 诇讗 讬砖诇诐 转砖诇讜诪讬 讻驻诇 讗诇讗 讗讞专 砖讘讜注讛 讜讬讚讜注 砖讛砖讘讜注讛 诇讗 转转讞讬讬讘 讗诇讗 讘讚讘专 诪住讜讬讬诐 讗讘诇 讚讘专 砖讗讬谞讜 诪住讜讬讬诐 讗讬谉 诇讞讬讬讘 注诇讬讜 砖讘讜注讛 讻诪讜 砖讗诪专谞讜 讗讬谉 谞砖讘注讬谉 诇讗 注诇 讚讘专 砖讘诪砖拽诇 讜砖讘诪谞讬谉 讜讻讜'. 讜讛讜讗讬诇 讜诇讗 讬转讞讬讬讘 砖讘讜注讛 讘讚讘专 砖讗讬谞讜 诪住讜讬讬诐 谞转讞讬讬讘 砖讬驻讟专 注诇讬讜 诪讛讻驻诇 讛讜讗讬诇 讜讛注讬拽专 讘讬讚讬谞讜 砖讛讻驻诇 诇讗 讬转讞讬讬讘 讗诇讗 讘讚讘专 砖谞转讞讬讬讘 注诇讬讜 讘讜 砖讘讜注讛 讜谞砖讘注 注诇讬讜 讗讘诇 讛讙谞讘 注爪诪讜 砖讛讜讗 讞讬讬讘 讘讻诇 讗驻讬诇讜 讘诇讗 砖讘讜注讛 讛谞讛 专讗讜讬 诇讞讬讬讘讜 讻驻诇 讗驻讬诇讜 讘讚讘专 砖讗讬谞讜 诪住讜讬讬诐 砖讻讬讜谉 砖讗讬谞讜 诪讞讜讬讬讘 砖讘讜注讛 讗讬谉 讛驻专砖 讘讬谉 讚讘专 诪住讜讬讬诐 诇讚讘专 砖讗讬谞讜 诪住讜讬讬诐. 讜讗诐 转驻专砖 讗诪专诐 诇诪注诇讛 诇注谞讬谉 讟讜注谉 讟注谞转 讙谞讘 砖诇诪讛 诇诪注讜讟讬 讚讘专 砖讗讬谞讜 诪住讜讬讬诐 砖讛讜讗 诇注谞讬谉 驻讬讟讜专 砖讘讜注讛 讘讚讘专 砖讗讬谞讜 诪住讜讬讬诐 讜砖诪讛驻住讜拽 讛讝讛 讬爪讗 诇谞讜 砖诇讗 转讛讬讛 砖讘讜注讛 讻诇诇 讗诇讗 讘讚讘专 诪住讜讬讬诐 讜诪讻讬讜谉 砖谞砖诇诇讛 讛砖讘讜注讛 诪诪谞讜 驻讛 谞砖诇诇 讛讻驻诇 诪诪谞讜 诪诪讬诇讗 讗讬谉 讝讛 专讞讜拽. 注"讻.
讜讝讛 诇砖讜谉 讛专讘 讛诪讗讬专讬 讝"诇 诪讛 砖谞讗诪专 讘住讜讙讬讗 讝讜 砖诇诪讛 诇诪注讜讟讬 讚讘专 砖讗讬谞讜 诪住讜讬讬诐 诇讗 诇注谞讬谉 讙谞讘讛 谞讗诪专 砖诇注谞讬谉 讙谞讘讛 讻诇 砖诪砖诇诐 拽专谉 诪砖诇诐 讻驻诇 讗诇讗 砖讛讜讗 谞讗诪专 诇注谞讬谉 诪讜讚讛 诪拽爪转 砖讗诐 讬讟注讜谉 讘讬转 诪诇讗 诪住专转讬 诇讱 讜讛诇讛 讗讜诪专 讗讬谞讬 讬讜讚注 讗诇讗 诪讛 砖讛谞讞转 讗转讛 谞讜讟诇 驻讟讜专 注讚 砖讬讟注讜谉 讚讘专 讛诪住讜讬讬诐 讜讬讜讚讛 诇讜 讻谉 讻讙讜谉 讝讛 讗讜诪专 注讚 讛讝讬讝 讜讛诇讛 讗讜诪专 注讚 讛讞诇讜谉. 讜讙讚讜诇讬 讛专讘谞讬诐 驻讬专砖讜 讘讜 诇诪注讟 讗讘讚讛 砖讗讬谉 诇讘注诇讬诐 讘讛 住讬诪谉 砖讛讟讜注谉 讘讛 讟注谞转 讙谞讘 驻讟讜专 诪讻驻诇 讜讻谉 讗转讛 讬讻讜诇 诇驻专砖讛 诇注谞讬谉 讟讜注谉 讟注谞转 讙谞讘 砖讗讬谞讜 诪砖诇诐 讻驻诇 讗诇讗 讘砖讘讜注讛 讜讗讬谉 砖讘讜注讛 讘讚讘专 砖讗讬谞讜 诪住讜讬讬诐. 讜讙讚讜诇讬 讛专讘谞讬诐 驻讬专砖讜 讘讛 讚讘专讬诐 砖讗讬谞诐 谞专讗讬诐. 讜讬砖 诪驻专砖讬诐 讚讘专 砖讗讬谞讜 诪住讜讬讬诐 讚讘专 砖讗讬谞讜 砖诇诐 讻诪讜 砖讗诪专讜 讘驻专拽 讛讝讛讘 谞注诇 诪讛 谞注诇 讚讘专 讛诪住讜讬讬诐 讗祝 讻诇 讜讻讜' 诇讗驻讜拽讬 讞爪讬 讗讙讜讝 讜讞爪讬 专诪讜谉 讜诪驻专砖讬诐 诪讻讗谉 砖讗讬谉 诪砖诇诪讬谉 讻驻诇 注诇 讻诇 讚讘专 砖讗讬谞讜 砖诇诐. 讜讚讘专讬 讛讘讗讬 讛诐. 讜诇注谞讬谉 讙谞讘讛 谞讗诪专 诇诪讟讛 讞诪讜专 诇讗转讜讬讬 讚讘专 砖讗讬谞讜 诪住讜讬讬诐 讜讚讘专 讝讛 讗转讛 诪驻专砖讜 讘讙谞讘讛 讙诪讜专讛. 注"讻.


讜讻谉 驻讬专砖 讛专讗讘"讚 讝"诇 讚讛讗 讚讗诪专讬谞谉 诇诪注讜讟讬 讚讘专 砖讗讬谞讜 诪住讜讬讬诐 讛讬讬谞讜 诇注谞讬谉 砖讘讜注讛 讚诪讜讚讛 诪拽爪转 讚讛转诐 讻转讬讘讗 讗砖专 讬讗诪专 讻讬 讛讜讗 讝讛 讜讗诐 讬讟注讜谉 讘讬转 诪诇讗 讙专讬住 诪诇讗 诪住专转讬 诇讱 讜讻讜'. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 诇诪讛 诇讬讛 诇诪讬讛讚专 讻讜' 讜讗"转 诇"诇 讚讻转讘 专讞诪谞讗 讻诇 讛谞讬 驻专讟讬 讻讜' 注讻"诇 诇讗讜 讚讜拽讗 讻诇 讛谞讬 驻专讟讬 讚砖诇诪讛 讗讬爪讟专讬讱 诇诪注讜讟讬 讚讘专 砖讗讬谞讜 诪住讜讬诐 讜拽"诇:


讘讗"讚 讘讬谉 诇注谞讬谉 砖讘讜注讛 讘讬谉 诇注谞讬谉 讻驻诇 讜讗驻讬诇讜 讛讬讻讗 讚谞砖讘注 注"讬 讙诇讙讜诇 讻讜' 注讻"诇 诇讻讗讜专讛 讛讜讗 转诪讜讛 讚诪讬 讛讻专讬讞 讗讜转诐 诇诪讬诪专 讚诪讬讬专讬 讘谞砖讘注 注"讬 讙诇讙讜诇 讚讛讗 讻讬讜谉 讚讻驻诇 讜砖讘讜注讛 诪讞讚 拽专讗 谞驻拽讗 谞讬讞讗 讘诇讗讜 讛讻讬 讻诪"砖 讛转讜住驻讜转 诇注讬诇 讙讘讬 讬爪讗讜 拽专拽注讜转 讻讜' 讜讙讘讬 专注讛讜 讗诪专 专讞诪谞讗 讻讜' 讜谞专讗讛 讚诪讛 砖讻转讘讜 诇注讬诇 讛讬讻讗 讚诪讞讚 拽专讗 谞驻拽讬 谞讬讞讗 讛讬讗 住讘专转 讛转讜住' 讗讘诇 专"讬 砖讛谞讬讞 讛讚讘专 讘转讬诪讛 讙讘讬 讛拽讚砖 诇注讬诇 诇讗 谞讬讞讗 诇讬讛 讘讛讻讬 讚讗注"讙 讚诪讞讚 拽专讗 谞驻拽讬 讻讬讜谉 讚讛讛讜讗 拽专讗 讘讻驻诇 讻转讬讘 诪砖诪注 讚讗讬爪讟专讬讱 诇诪注讟 讘讻驻诇 讜讻讬讜谉 讚诇讬讻讗 砖讘讜注讛 诇讗 砖讬讬讱 讘讜 讻驻诇 讜诇讻讱 讛讜爪专讱 诇转专抓 诇注讬诇 讙讘讬 拽专拽注 讜讛讻讗 讘谞砖讘注 注"讬 讙诇讙讜诇 讜拽"诇:





诪讛专"诐

讚"讛 讚讛讗 讻诇 讞讚 讜讞讚 讚专砖讬谞谉 讻诇诇 讜驻专讟 讘讗谞驻讬 谞驻砖讬讛 讜讻讜' 讜讬"诇 讻讬讜谉 讚讻转讬讘 注诇 讗讻诇 驻专讟讗 讜讻讜' 砖"诪 诇诪讚专砖 讻诇 讞讚 讜讞讚 驻专讟讗 讘讗驻讬 谞驻砖讬讛 讜诇驻讬 讝讛 爪"诇 讚诇拽诪谉 讚讗诪专讬谞谉 砖讚讬 砖讜专 讘讬谉 讛诪爪讗 转诪爪讗 砖讚讬 讞诪讜专 讘讬谉 讛诪爪讗 诇转诪爪讗 讛讬讬谞讜 诪砖讜诐 讚讻转讬讘 诪砖讜专 讜注讚 讞诪讜专 注讚 砖讛 讚讻转讬讘 注讚 讗讻诇 驻专讟讗 讚专砖讬谞谉 诇讬讛 讻诇 讞讚 驻专讟讗 讘讗驻讬 谞驻砖讬讛:


讘讗"讚 讚讗讬 诇讗讜 讛讻讬 诇砖转讜拽 诪讻讜诇讛讜 驻专讟讬 讜诇讻转讜讘 砖诪诇讛 讜讻讜'. 诪拽砖讬谉 讛注讜诇诐 讗"讻 讙讘讬 诪注砖专 谞诪讬 诇讻转讘 讬讬谉 讗讜 砖讻专 诇讞讜讚讬讛 讜诇讗 诇讻转讜讘 讘拽专 讜爪讗谉 讗讘诇 讗讬谉 讝讛 拽讜砖讬讗 讚讛转诐 爪专讬讻讗 讚讗讬 诇讗 讻转讘 讗诇讗 讬讬谉 讜砖讻专 诇讞讜讚 诇讗 讛讜讛 讗转讬 诪讬谞讬讬讛讜 讘拽专 讜爪讗谉 诪砖讜诐 讚诇讗 讛讜讜 讙讚讜诇讬 拽专拽注 诪诪砖 讻诪讜 讬讬谉 讜砖讻专 讜注讬讬谉 讘驻"拽 讚拽讚讜砖讬谉 讙讘讬 讛注谞拽讛 讚注讘讬讚 诇砖诐 爪专讬讻讜转讗 诪讗讬 讗诪专转 诇讻转讜讘 讘拽专 讗讜 爪讗谉 讜诇诪讛 诇讬 诇诪讻转讘 转专讬 诪讬谞讬诐 讘注诇讬 讞讬讬诐 讗讬谉 讝讜 拽讜砖讬讗 诇驻讬 住讘专转 讛诪拽砖讛 讚讛砖转讗 讚讛讗 讛讻讗 讙讘讬 讻驻诇 谞诪讬 讻转讬讘 砖讜专 讜讞诪讜专 讜砖讛 讜谞拽讟 诇讛讜 讘讞讚 驻专讟讗 诇诪讬诇祝 讻注讬谉 讛驻专讟 讚诪讟诪讗讜 讘诪讙注 讜讘诪砖讗 讗讘诇 讗诐 讗讬转讗 讚讚专砖讬谞谉 诪讛 讛驻专讟 诪驻讜专砖 讚讘专 讛诪讟诇讟诇 讜讻讜' 诇讗 讛讜讬 诇讬讛 诇诪讻转讘 讻讬 讗诐 砖诪诇讛 讜诇讗 诇讻转讜讘 驻专讟讬 讚讘注诇讬 讞讬讬诐 讚讗讬谞讛讜 诪讙专注讬 讛讚专讜砖 讚讻注讬谉 讛驻专讟 讚诪讟诇讟诇 讜讙讜驻讜 诪诪讜谉 诪砖讜诐 讚讗讬讻讗 诇诪讚专砖讬谞讛讜 讘讻注讬谉 讛驻专讟 讚诪讟诪讗讜 讘诪讙注 讜诪砖讗 讜诇诪注讟 注讜驻讜转 讜拽"诇:


讘讚"讛 诇诪讛 诇讬 诇诪讛讚专 诇诪讻转讘 讻诇诇讗 讗讞专讬谞讗 讻讜' 讜讬"诇 讻住祝 讗讜 讻诇讬诐 讗讬爪讟专讬讱 诇讻讚讚专砖讬谞谉 讘砖讘讜注讜转. 讬砖 诇讛拽砖讜转 讗"讻 诪讗讬 拽讗诪专 讘讙诪专讗 诪讬讛讜 讻诇 讚讛讻讗 专讘讜讬讗 讛讜讗 讜讻讜' 诪讟注诐 讚讗"讻 谞讻转讜讘 专讞诪谞讗 诇讛谞讬 驻专讟讬 讙讘讬 讛谞讛讜 驻专讟讬 讚讻住祝 讗讜 讻诇讬诐 讛讗 讗讬爪讟专讬讱 讻住祝 讗讜 讻诇讬诐 诇诪讚专砖 诪讬谞讬讛 诪讛 讻诇讬诐 砖谞讬' 讜讻讜' 讜讗讬 讛讜讛 讻转讘讬谞讛讜 讛谞讛讜 驻专讟讬 诇注讬诇 讛讜讛 讚专砖讬谞谉 诇讻讜诇讛讜 驻专讟讬 诇讻诇诇 讜驻专讟 讜诇讗 讛讜讛 讚专砖讬谞谉 诪讬谞讬讛 讛讗讬 讚讬谞讗 讚诪讛 讻诇讬诐 砖谞讬诐 讜诇讛讻讬 诇讗 诪爪讬 诇诪讻转讘讬谞讛讜 诇讛谞讛讜 驻专讟讬 讙讘讬 讛谞讱 讜诇注讜诇诐 讗讬诪讗 诇讱 讚驻' 讚注诇 讻诇 讚讘专 驻砖注 讚专砖讬谞谉 诇讬讛 讘讻诇诇 讜驻专讟 讜诇讗 讘专讬讘讜讬 讜讬"诇 讚住"诇 诇讛讙诪专讗 讚讗驻讬' 讛讜讛 讻转讘讬谞讛讜 讛讛讜 驻专讟讬 诇注讬诇 讙讘讬 讻住祝 讗讜 讻诇讬诐 诪"诪 讛讜讛 讚专砖讬谞谉 诪讬谞讬讛 讙诐 讻谉 诪讛 讻诇讬诐 砖谞讬诐 讜讻讜' 诪砖讜诐 讚诇讚专讜砖 驻专讟 讜讻诇诇 诇讗 爪专讻讬谞谉 诇讛讜 讚讛讗 讘诇讗讜 讛讻讬 讛讜讛 谞讻转讘 诇注讬诇 驻专讟讬 讚砖讜专 讜讞诪讜专 讜砖讛 讜砖诇诪讛 讚讛讜讜 讘注诇讬 讞讬讬诐 讜砖讗讬谉 讘注诇讬 讞讬讬诐 讜讗"讻 讻住祝 讗讜 讻诇讬诐 诇诪讛 诇讬 讜诇讻讱 讛讜讬 讚专砖讬谞谉 诪讬谞讬讬讛讜 诪讛 讻诇讬诐 砖谞讬诐 讜讗讬讚讱 驻专讟讬 讛讜讬 讚专砖讬谞谉 诇讻诇诇 讜驻专讟 讜诇讻讱 讚讬讬拽 砖驻讬专 讘讙诪专讗 讚讗讬 讛讗讬 注诇 讻诇 讚讘专 驻砖注 诇讻诇诇讗 讗转讬 谞讻转讘讬谞讛讜 诇讛谞讬 驻专讟讬 讙讘讬 讛讬讗讱 驻专讟 讜讻诇诇 讚诇注讬诇 讜讛讜讬 讗转讬 诪讬谞讬讛 转专讬 诪讬诇讬 讻诇诇 讜驻专讟 讜谞诐 讚专讜砖 讚诪讛 讻诇讬诐 砖谞讬诐 讜讻讜' 讗讘诇 诇驻讬 诪讗讬 讚诪住讬拽 讚讻诇 专讬讘讜讬讬讗 讜驻专讟讬 讗转讜 诇诪注讜讟讬 拽专拽注讜转 讜注讘讚讬诐 讜讻讜' 诇讬讻讗 诇讗拽砖讜讬讬 讚诇讗 诇讻转讜讘 讗诇讗 驻住讜拽 讚讻住祝 讗讜 讻诇讬诐 诇讞讜讚 讚讗"讻 诇讗 讛讜讛 讗转讬 讗诇讗 诇讻诇诇 讜驻专讟 诇讞讜讚 讜诇讗 讛讜讛 讚专砖讬谞谉 诪讬谞讬讛 诪讛 讻诇讬诐 砖谞讬诐 讜诇讻讱 讗讬爪讟专讬讱 诇诪讻转讘 讛转专讬 拽专讗讬 拽专讗 讚注诇 讻诇 讚讘专 驻砖注 诇专讘讜讬讬 讻诇 诪讬诇讬 讜诇诪注讟 拽专拽注讜转 讜拽专讗 讚讻住祝 讗讜 讻诇讬诐 诇诪讚专砖 诪讬谞讬讛 诪讛 讻诇讬诐 砖谞讬诐 讜讻讜' 讜注讜讚 诪拽砖讬谉 讛注讜诇诐 讚诇驻讬 讛诪住拽谞讗 讚诇讗 讗转讬 拽专讗 讚讻住祝 讗讜 讻诇讬诐 诇讻诇诇 讜驻专讟 讗诇讗 诇诪讚专砖 诪讛 讻诇讬诐 砖谞讬诐 诇"诇 讚讻转讘 专讞诪谞讗 诇讛谞讛讜 讻诇诇讬 讚诇注讬诇 讚讻讬 讬转谉 讗讬砖 讗诇 专注讛讜 讜讙讜' 讜讬"诇 讚诇讛讻讬 讻转讘讬谞讛讜 拽专讗 讚诇注讬诇 讻住讙谞讜谉 讚讻诇诇 讜驻专讟 诇诪讬讚拽 诪讬谞讬讛 讜诇讙诇讜讬讬 讚拽专讗 讚注诇 讻诇 讚讘专 驻砖注 诇讗 诇讻诇诇 讜驻专讟 讛讜讗 讚讗转讗 诪砖讜诐 讚讗"讻 诇讻转讘讬谞讛讜 讛谞讛讜 驻专讟讬 讙讘讬 讛讗讬讱 讻诇诇 讜驻专讟 讜拽"诇:


讚"讛 讚讘专 砖讗讬谞讜 诪住讜讬讬诐 讚讛讗 拽专拽注讜转 讜注讘讚讬诐 讜砖讟专讜转 讗讬爪讟专讬讱 诇诪注讜讟讬 讜诇讗 讬诇驻讬谞谉 诪讛讚讚讬. 讜讬砖 诇讚拽讚拽 讚讛讻诇 讟注诪讗 诪讗讬 讻讬讜谉 讚讗驻讬诇讜 讙谞讘 注爪诪讜 讗诪注讟 诪拽专拽注讜转 讜注讘讚讬诐 讜砖讟专讜转 讻"砖 讘讟讜注谉 讟注谞转 讙谞讘 讜讬"诇 讚讛"讗 讚讟讜注谉 讟注谞转 讙谞讘 讞讬讬讘 讟驻讬 诪砖讜诐 讚谞砖讘注 诇砖拽专 讜讛讗 讚拽讗诪专 诇注讬诇 诪谞讗 讛"诪 讚转"专 注诇 讻诇 讚讘专 驻砖注 讜讻讜' 讚讗讬讬专讬 讘讟讜注谉 讟注谞转 讙谞讘 讛讬讬谞讜 诪砖讜诐 讚讛砖转讗 住"诇 讚驻住讜拽 讚注诇 讻诇 讚讘专 驻砖注 拽讗讬 讙诪讬 讗讙谞讘 注爪诪讜 讚讻转讬讘 诇注讬诇 诪讬谞讬讛 讗诐 讬诪爪讗 讛讙谞讘 讬砖诇诐 砖谞讬诐 讜诇诪"讚 讚讚专讬砖 诇拽诪谉 讙诐 驻住讜拽 讚讗诐 讬诪爪讗 讛讙谞讘 诪讟讜注谉 讟注谞转 讙谞讘 讗讬谉 讛"谞 讚讬诇讬祝 讙谞讘 注爪诪讜 诪拽专讗 讗讞专讬谞讗 诪讚转谞讗 讚讘讬 讞讝拽讬讛 讚讚专讬砖 诇讬讛 诪讗诐 讛诪爪讗 转诪爪讗 讛讙谞讘讛 讘讬讚讜 讻讚诇拽诪谉 讜诇注讬诇 讘转讜住' 讘讚"讛 讬爪讗讜 拽专拽注讜转 砖讛拽砖讜 讛转讜住' 讜讗"转 讻讬讜谉 讚讗诪注讬讟 诪砖讘讜注讛 讜讻讜' 转"诇 讚讗讬谉 讘讛谉 讻驻诇 讜讻讜' 拽讜砖讬讗 讝讜 诇讗 拽砖讬讗 讗诇讗 诇诪讗谉 讚诇讗 讚专讬砖 诪讛讗讬 拽专讗 讙谞讘 注爪诪讜 讗讘诇 诇诪讗谉 讚讚专讬砖 诪讛讗讬 拽专讗 讙诐 讙谞讘 注爪诪讜 诇讗 拽砖讛 诪讬讚讬 讜拽"诇 讜注讬讬谉 诇拽诪谉 讘砖诪注转讬谉:





讞讻诪转 砖诇诪讛

讙诪专讗 讻诇诇 讜驻专讟 诇"诇 诇诪讛讚专 讻讜' 讻爪"诇:


专砖"讬 讘讚"讛 讜讗住"讚 讻讜' 讛驻专讟 诇讻转讘讬谞讛讜 讻讜' 讛讚"讗:


转讜住' 讘讚"讛 讚讘专 砖讗讬谉 讻讜' 注讚 砖讬诪注讟 讛讻转讘 讻讜' 讻爪"诇:





专砖"砖

专砖"讬 讚"讛 驻专讬 诪驻专讬 诇诪注讜讟讬 讻讜' 讜讻诪讬讛讬谉 讜驻讟专讬讜转. 讜讛转讜住' (讘注讬专讜讘讬谉 讻讝) 讚"讛 诪讗谉 讚诪转谞讬 讻' 讘驻砖讬讟讜转 讚讻讜"驻 谞拽讞讬谉 讘讻"诪 讚驻专讬 诪驻专讬 讛谉 讜讙讚"拽 讜砖诐 讛讗专讻转讬 拽爪转 讘住"讚 注"砖:



转讚"讛 专注讛讜 讜讗"转 讻讜' 诇诪注讟 讛拽讚砖 诪讜讙讜谞讘 诪讘讬转 讛讗讬砖 讻讜'. 诇讻讗讜专讛 讛"谞 讚诪专注讛讜 谞"诇 讚诇讗 诪砖诇诐 诇讛拽讚砖 讜诪讜讙讜谞讘 讻讜' 诪诪注讟讬谞谉 讚诇讗 诪砖诇诐 诇讛讘注诇讬诐 讜讻"诪 砖诐 诪驻诇讜讙转转 专"砖 讜讻"诪 诇讬 诪诇砖讜谉 讛专诪讘"诐 专驻"讘 诪讛诇' 讙谞讘讛 讜讚诇讗 讻诇讞"诪 砖诐:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讚讘专 讜讻讜' 诇讗驻讜拽讬 讞爪讬 专讬诪讜谉. 注讬' 砖讘转 讚祝 爪讙 注"讘 转讜住' 讚"讛 讗诪讗讬:


讘讗"讚 讚讙专住讬 诇拽诪谉 诇讗转讜讬讬 讚讘专 砖讗讬谞讜 诪住讜讬讬诐. 注讬讬谉 讘讛专讗"砖 驻"拽 讚拽讚讜砖讬谉 住讬' 讘':





驻谞讬 讬讛讜砖注

讘转讜住' 讘讚"讛 专注讛讜 讜讻讜' 转讬诪讗 诇专"讬 讜诪讗讬 讗讬爪讟专讬讱 专注讛讜 讜讻讜' 讛讗 诇讬讻讗 砖讘讜注讛 讘讛拽讚砖 讜诇诪住拽谞讗 讚谞驻讬拽 讻驻诇 讜砖讘讜注讛 诪讞讚 拽专讗 讗"砖 注讻"诇. 诇讻讗讜专讛 诇砖讜谉 讛转讜住' 转诪讜讛 诪讗讚 讚拽砖讛 诪诪"谞 诪注讬拽专讗 诪讗讬 住讘专讬 诇讛拽砖讜转 讚诇讗 诇讻转讜讘 专注讛讜 讚讛讗 诇注谞讬谉 砖讘讜注讛 讙讜驻讗 诇讗 诪诪注讟讬谞谉 讛拽讚砖 讘驻' 讛讝讛讘 讗诇讗 诪专注讛讜 讚讛讗讬 拽专讗 讙讜驻讗 讜爪"诇 讚住讘专讬 讛转讜住' 讚转专讬 专注讛讜 讻转讬讘讬 讜讛讬讬谞讜 诇注谞讬谉 砖讘讜注讛 讬诇驻讬谞谉 诪讜讻讬 讬转谉 讗讬砖 讗诇 专注讛讜 讚专讬砖讗 讚拽专讗 讚讻诇 讛讗讬 拽专讗 讚专砖讬谞谉 讘驻' 讛讝讛讘 诇注谞讬谉 砖讘讜注讛 讜讛讻讗 诇注谞讬谉 讻驻诇 讬诇驻讬谞谉 诪讚讻转讬讘 讬砖诇诐 砖谞讬诐 诇专注讛讜 讘拽专讗 讚注诇 讻诇 讚讘专 驻砖注 讚拽讬讬诪讬谞谉 讘讬讛 讘住讜讙讬讬谉 诇讚讜专砖讜 诇注谞讬谉 讻驻诇 讗"讻 诇驻"讝 拽砖讛 讛讬讗讱 讻转讘 讚诇诪住拽谞讗 讗"砖 讚讬诇驻讬谞谉 讻驻诇 讜砖讘讜注讛 诪讞讚 拽专讗 讚诪"诪 转拽砖讛 转专讬 讝讬诪谞讬 专注讛讜 诇"诇 讚讘砖诇诪讗 讻讜诇讛讜 转专讬 拽专讗讬 讚讻讬 讬转谉 讜注诇 讻诇 讚讘专 驻砖注 讛讻诇 爪专讬讻讬 讻诪"砖 讛转讜住' 讘住诪讜讱 讘讚"讛 诇诪讛 诇讬 诇诪讛讚专 讗讘诇 诪专注讛讜 转专讬 讝讬诪谞讬 讜讚讗讬 拽砖讛 讜谞"诇 诇讬讬砖讘 讚讜讚讗讬 诪注讬拽专讗 讛讜讬 住讘专讬 讛转讜住' 讚讛谞讬 转专讬 讝讬诪谞讬 专注讛讜 讞讚讗 诇讻驻诇 讚讟讟"讙 讜讞讚讗 诇砖讘讜注讛 讜注"讝 诪拽砖讜 砖驻讬专 诇诪讛 诇讬 转专讬 拽专讗讬 讻讬讜谉 砖讝讛 转诇讜讬 讘讝讛 讜注"讝 转讬专爪讜 讚诇诪住拽谞讗 讘讗诪转 讛讻讬 讛讜讗 讚讬诇驻讬谞谉 讞讚讗 诇砖讘讜注讛 讜讻驻诇 讜讗讬讚讱 诇讙谞讘 讙讜驻讗 讚诇讗 转诇讬讗 讻驻诇 讚讬讚讬讛 讘砖讘讜注讛 讜注"讻 讚拽讜砖讟讗 讚诪诇转讗 讛讻讬 讛讜讗 诇讗 诪讬讘注讬讗 诇诪"讚 诇拽诪谉 讚讙谞讘 讙讜驻讗 讬诇驻讬谞谉 讻诇 诪讬诇讬 讚讬讚讬讛 诪拽专讗 讚讗诐 讬诪爪讗 讛讙谞讘 讚讻转讬讘 讘讛讗讬 注谞讬讬谞讗 讗"讻 注"讻 讚诪诪注讟讬谞谉 讛拽讚砖 砖驻讬专 诪专注讛讜 讗诇讗 讗驻讬' 诇转谞讗 讚讘讬 讞讝拽讬讛 讚讬诇讬祝 讻诇 诪讬诇讬 讻驻诇 讚讙谞讘 讙讜驻讗 诪拽专讗 讚讗诐 讛诪爪讗 转诪爪讗 诪"诪 爪"诇 讚诇注谞讬谉 讛拽讚砖 讬诇讬祝 诪专注讛讜 讚讻转讬讘 讘驻' 讻讬 讬转谉 讗讜 讘驻' 讚注诇 讻诇 讚讘专 驻砖注 讚讛讗 讘拽专讗 讚讗诐 讛诪爪讗 转诪爪讗 诇讗 诪爪讬谞讜 砖讜诐 讚专砖讗 诇诪注讟 讛拽讚砖 诪讻驻诇 讚讜拽 讜转诪爪讗 砖讻谉 讛讜讗 讜讻"谞 谞讻讜谉:


讘讗"讚 讜讗"转 讚诇拽诪谉 谞驻拽讗 讜讻讜' 诪讜讙讜谞讘 诪讘讬转 讛讗讬砖 讜讻讜' 注讻"诇. 诇驻诪"砖 讘住诪讜讱 谞诪砖讱 讛讬讟讘 拽讜砖讬讬转 讛转讜住' 诇讚讘专讬讛诐 讛拽讜讚诪讬诐 讚讜拽讗 讚讘诇讗"讛 诇拽"诪 讚讬"诇 讚讛讗讬 讚专砖讗 讚讜讙讜谞讘 诪讘讬转 讛讗讬砖 讗讬爪讟专讬讱 诇讙谞讘 讙讜驻讬讛 讜讻转谞讗 讚讘讬 讞讝拽讬讛 讚讬诇讬祝 讻诇 诪讬诇讬 讚讙谞讘 讙讜驻讗 诪拽专讗 讘驻谞讬 注爪诪讜 诪讗诐 讛诪爪讗 转诪爪讗 讜诇讬转 诇讬讛 砖讜诐 讚专砖讗 讘讛讗讬 拽专讗 诇诪注讟 讛拽讚砖 诪讻驻诇 讗讬 诇讗讜 诪讜讙讜谞讘 诪讘讬转 讛讗讬砖 讜专注讛讜 讚讛讻讗 讛讬讬谞讜 诇讟讜注谉 讟注谞转 讙谞讘 讗讘诇 诇讚讘专讬讛诐 讛拽讜讚诪讬诐 讚诇讟注谞转 讙谞讘 诇讗 讗讬爪讟专讬讱 讚讬诇驻讬谞谉 诪砖讘讜注讛 诪专注讛讜 讚专讬砖讗 讚拽专讗 讜讗"讻 注"讻 讚专注讛讜 讚住讬驻讗 讚拽专讗 讛讬讬谞讜 诇讙谞讘 讙讜驻讗 讜讻讚讻转讬讘谞讗 讗"讻 诪拽砖讛 砖驻讬专 讛讗 诪讜讙讜谞讘 诪讘讬转 讛讗讬砖 谞驻拽讗 讜讚讜"拽:


讘讙诪专讗 讗"讻 谞讻转讜讘 专讞诪谞讗 讞讚 驻专讟讗 讜讻讜'  讬砖 诪拽砖讬诐 讗"讻 讗祝 诇诪讗讬 讚诪住讬拽 讚讻诇 讛谞讬 驻专讟讬 诇讗转讜讬讬 注讜驻讜转 讗讻转讬 拽砖讬讗 诇讗 诇讻转讜讘 讗诇讗 砖诇诪讛 诇讞讜讚 讜诪诪讬诇讗 谞专讘讛 讻诇 讘注诇讬 讞讬讬诐 诪讻注讬谉 讛驻专讟 讚砖诇诪讛 讜讻诪"砖 讛转讜住' 讘讚"讛 讚讛讗 讻诇 讞讚 砖讝讜 讛讬讗 住讘专转 讛诪拽砖讛 讜谞专讗讛 诇讬讬砖讘 讚诪"砖 讛转讜住驻讜转 讚讘注"讞 讗转讬讗 诪砖诇诪讛 讚诪砖讜诐 讚讛讜讬 讘"讞 诇讗 讙专注 讝讜 讛住讘专讗 讘讗诪转 讗讬谞讛 诪讜讻专讞转 讚讗讚专讘讛 诪砖诪注 讚讻诇 讛讬讻讗 讚讘注讬谞谉 讻注讬谉 驻专讟 讘注讬谞谉 砖讬讛讗 讚讜诪讛 诇讙诪专讬 讚讛讗 拽专拽注讜转 谞诪讬 诪爪讬谞谉 讚讞砖讬讘讬 讟驻讬 诪诪讟诇讟诇讬谉 讜讗驻"讛 诪诪注讟讬谞谉 诇讛讜 诪讻注讬谉 讛驻专讟 讜注讜讚 讚讛专讘讛 讟注诪讬诐 讬砖 诇讞诇拽 讘讬谉 讘"讞 诇砖讗专 诪讟诇讟诇讬 讗诇讗 砖讛转讜住驻讜转 诇讗 讻"讻 讗诇讗 诇讬讬砖讘 住讘专转 讛诪拽砖讛 砖专讜爪讛 诇诪注讟 注讜驻讜转 讜讚讞讬谞谉 诇讬讛 诪注讬拽专讗 讜讗拽砖讬谞谉 讜讛讗 砖诇诪讛 讻转讬讘 讜诪砖诇诪讛 讬砖 诇专讘讜转 注讜驻讜转 讜注诇 讝讛 讛砖讬讘 讛诪拽砖讛 砖驻讬专 讗讬谉 讘讘"讞 拽讗诪专讬谞谉 讜讻讜' 讻讜讜谞转讜 讘讝讛 讚注"讻 诇讗 砖讬讬讱 诇专讘讜转 注讜驻讜转 诪砖诇诪讛 讗诇讗 讻诇 讞讚 讘讗驻讬 谞驻砖讛 讚专砖讬谞谉 讻讚讬 诇诪注讟 注讜驻讜转 讚诇讗 谞专讘讬谞讛讜 诪砖诇诪讛 讚讗诇转"讛 讗诇讗 讚讘"讞 谞诪讬 砖讬讬讱 诇专讘讜转 诪砖诇诪讛 讗"讻 诇讻转讜讘 砖诇诪讛 诇讞讜讚 讜讻诪"砖 讛转讜住驻讜转 讗讘诇 讛转专爪谉 讛砖讬讘 讜讛讜讻讬讞 诇讛讬驻讱 讚注"讻 讚诪砖诇诪讛 诇讗 砖讬讬讱 诇专讘讜转 砖讜诐 讘"讞 讻讬讜谉 砖讗讬谉 讚讜诪讛 诇讜 诪诪砖 讚讗诇转"讛 讗诇讗 讚讘"讞 讗讬转专讘讜 诪砖诇诪讛 讜讛谞讬 驻专讟讬 讚讻转讬讘讬 讛讬讬谞讜 诇诪注讟 注讜驻讜转 谞讻转讜讘 讞讚 驻专讟讗 讘讘"讞 诇讘讚 诪砖诇诪讛 讻讚讬 诇诪注讟 注讜驻讜转 讗诇讗 注"讻 讚讗讚专讘讗 讻诇 讛谞讬 驻专讟讬 诇讗转讜讬讬 注讜驻讜转 讘讗诐 讗讬谉 注谞讬谉 讻讚讻转讘 专砖"讬 诪砖讜诐 讚砖诇诪讛 诇讗 砖讬讬讱 诇专讘讜转 砖讜诐 讘"讞 讻讬讜谉 砖讗讬谞讜 讚讜诪讛 诇讙诪专讬 讜讻讚讻转讬讘谞讗 讜讗"讻 砖驻讬专 讗讬爪讟专讬讻讜 讻讜诇讛讜 驻专讟讬 讜讚讜"拽:


砖诐 讗诇讗 讻诇 专讬讘讜讬讗 讛讜讗 讜讻讜'  讛转讜住' 谞讚讞拽讜 诇讬讬砖讘 讛讗 讚讚专砖讬' 诇讬讛 讘讘专讬讬转讗 诇讛讚讬讗 讘诇' 讻诇诇 讜驻专讟 讜诇讜诇讬 讚讘专讬讛诐 讛讬讛 诪拽讜诐 讗转讬 诇讬讬砖讘 讚讘专讬讬转讗 讗"砖 讗诇讬讘讗 讚讛诇讻转讗 诪砖讜诐 讚拽砖讬讗 诇讬 诪注讬拽专讗 诪讗讬 诪拽砖讛 转诇诪讜讚讗 讗讬 诪讛 讛驻专讟 讚讘专 砖谞讘诇转讜 诪讟诪讗 讘诪砖讗 讜讻讜' 讗讘诇 注讜驻讜转 诇讗 讚讛讗 讗住拽讬谞谉 讘谞讝讬专 驻' 讙' 诪讬谞讬谉 讚讻诇 诪讬讚讬 讚讗讬转讗 讘讻诇诇 讜驻专讟 诪专讘讬谞谉 讗驻讬' 诪讗讬 讚讚诪讬 诇驻专讟 讘讞讚 爪讚 讜讗"讻 诪讛讬讻讗 转讬转讬 诇诪注讟 注讜驻讜转 讻讬讜谉 讚讚诪讬 讘讚讘专 讛诪讟诇讟诇 讜讙讜驻讜 诪诪讜谉 讘砖诇诪讗 讛讗 讚讘注讬谞谉 讚讘专 讛诪讟诇讟诇 讜讙讜驻讜 诪诪讜谉 讗注"讙 讚转专讬 诪讬诇讬 讗讬谞讜谉 讻讘专 讻转讘讜 讛转讜住' 砖诐 讚讻讞讚 爪讚 讞砖讬讘讬 讚讛讬 诪讬谞讬讬讛讜 诪驻拽转 讗讘诇 讚讘专 砖谞讘诇转讜 诪讟诪讗 讜讚讗讬 讞砖讬讘 爪讚 讗讞专 砖讛专讬 讗讬谉 诇讱 讚讘专 砖谞讘诇转讜 诪讟诪讗 砖诇讗 讬讛讗 讚讘专 讛诪讟诇讟诇 讜讙讜驻讜 诪诪讜谉 讜讗"讻 诪诪"谞 讗讬转 诇讬讛 讞讚 爪讚 讚讚诪讬 诇注讜诇诐 讜讗注"讙 讚诇讗 讚诪讬 讘讛讗 讙讜驻讗 砖谞讘诇转讜 诪讟诪讗 讗驻"讛 讗讬转 诇谉 诇专讘讜讬讬 讗诇讗 讚讘讗诪转 讛讗 诪诇转讗 转诇讬讗 讘驻诇讜讙转讗 讘驻' 讘讻诇 诪注专讘讬谉 讚诪讗谉 讚住"诇 讻诇诇讗 拽诪讗 讚讜拽讗 讘注讬谞谉 讚讚诪讬 诇讬讛 讘转专讬 爪讚讚讬诐 讜诪讗谉 讚住"诇 讻诇诇讗 讘转专讗 讚讜拽讗 诪专讘讛 讗驻讬诇讜 讚讚诪讬 讘讞讚 爪讚 讜讗"讻 注"讻 讛讗 讚诪拽砖讛 转诇诪讜讚讗 讛讻讗 诇诪注讟 注讜驻讜转 讛讬讬谞讜 诇诪讗谉 讚住"诇 讻诇诇讗 拽诪讗 讚讜拽讗 讜诪砖讜诐 讚诇讗 诪爪讬谞讜 砖讜诐 转谞讗 砖住讜讘专 讚讻驻诇 讗讬谞讜 谞讜讛讙 讘注讜驻讜转 讛讜讗 讚驻专讬讱 讛讻讬 讜注"讝 诪砖谞讬 砖驻讬专 讚讛讗 讻讜诇讛讜 转谞讗讬 诪讜讚讜 讘讝讛 讛讬讬谞讜 诪砖讜诐 讚住"诇 讻诇 专讬讘讜讬讗 讛讜讗 讗讘诇 讘讗诪转 讗谞谉 拽讬"诇 讻诪"讚 讻诇诇讗 讘转专讗 讚讜拽讗 讚讛讻讬 诪砖诪注 住讜讙讬讗 讚谞讝讬专 砖讛讘讗转讬 讜注讜讚 讚讘讛讛讬讗 讚讘讻诇 诪注专讘讬谉 讙讜驻讗 驻住拽 讛专诪讘"诐 讻讜讜转讬讛 诪讻诇诇 讚讛讻讬 拽讬"诇 讚诪专讘讬谞谉 讗驻讬' 讚讚诪讬 讘讞讚 爪讚 讛讬讻讗 讚讚专砖讬谞谉 讻诇诇 讜驻专讟 讜讻诇诇 讜讗"讻 讗转讬讗 讘专讬讬转讗 砖驻讬专 讗诇讬讘讗 讚讛诇讻转讗 讚诪讻诇诇 讜驻专讟 讜讻诇诇 讙讜驻讗 讬诇驻讬谞谉 讗驻讬诇讜 注讜驻讜转 讜注讬讬谉 讘转讜住驻讜转 讘驻专拽 讘讻诇 诪注专讘讬谉 讜转诪爪讗 讻讚讘专讬 讜讗祝 诇诪讛 砖讻转讘讜 砖诐 讛转讜住驻讜转 讚讛讗 讚诪专讘讬谞谉 讗祝 注诇 驻讬 砖讗讬谞讜 讚讜诪讛 讘砖谞讬 爪讚讚讬诐 讛讬讬谞讜 讛讬讻讗 砖讛爪讚 讛砖谞讬 讙专讜注 诪讻诇 诪拽讜诐 谞专讗讛 讘讗诪转 讚讛讛讬讗 爪讚 讙专讜注 诪讬拽专讬 讚诪讛 注谞讬谉 谞讘诇转讜 诪讟诪讗 诇注谞讬谉 转砖诇讜诪讬 讻驻诇 讜讚讜"拽 讻谉 谞专讗讛 诇讬 谞讻讜谉. 讜诪转讜讱 诪讛 砖讻转讘转讬 诪诪讬诇讗 谞转讬讬砖讘 砖讬讟转 讛专诪讘"诐 讝"诇 讘诪讛 砖讛砖诪讬讟 讘讞讬讘讜专讜 讚驻讟讜专 诪讻驻诇 讘讚讘专 砖讗讬谞讜 诪住讜讬讬诐 讜讛讬讗 谞讙讚 诪住拽谞转 讛砖"住 讚诪诪注讟讬谞谉 诇讬讛 诪砖诇诪讛 讜讻讛"讙 讬砖 诇转诪讜讛 讘诪讛 砖讻' 讘驻讬专讜砖 讛诪砖谞讬讜转 讚诪砖谞转讬谞讜 讚讬诇驻讬谞谉 讛讗 讚讻驻诇 谞讜讛讙 讘讻诇 讚讘专 讘讻诇诇 讜驻专讟 讜讻诇诇 讜讛讜讗 讙"讻 谞讙讚 诪住拽谞转 讛砖"住 讜讻讘专 转诪讛 注诇讬讜 讛专砖"诇 讝"诇 讘住' 讬诐 砖诇 砖诇诪讛 讘砖谞讬讛诐 讜诇诪讗讬 讚驻专讬砖讬转 讗转讬 砖驻讬专 讚讛专诪讘"诐 讝"诇 诇砖讬讟转讜 砖驻住拽 诇讛讚讬讗 讘讛诇讻讜转 诪注砖专 砖谞讬 讻诪"讚 讻诇诇讗 讘转专讗 讚讜拽讗 讜讗"讻 讬诇驻讬谞谉 砖驻讬专 讛讻诇 讘讻诇诇 讜驻专讟 讜讻诇诇 诇专讘讜讬讬 谞诪讬 讗驻讬' 注讜驻讜转 讟诪讗讬诐 讻讚驻专讬砖讬转. 讜讗讬 转拽砖讛 讗讻转讬 讻诇 讛谞讬 转专讬 讻诇诇讬 讜驻专讟讬 诇诪讛 讻讬讜谉 讚注"讻 诇砖讬讟转讜 讻驻诇 讜砖讘讜注讛 砖讜讜讬谉 诇讙诪专讬 讘讻诇 讚讘专 诪诪讬诇讗 讘讞讚 讻诇诇 讜驻专讟 住讙讬 讻讚诪住讬拽 讛砖"住 讗"讻 诇讻转讜讘 专讞诪谞讗 诇讛谞讬 驻专讟讬 讙讘讬 讛讬讗讱 讗诇诪讗 讚讛砖"住 讞讜砖讘 诇住讘专讗 驻砖讜讟讛 讚讻驻诇 讜砖讘讜注讛 讞讚讗 诪诇转讗 讻诪讜 砖讻转讘讜 讛转讜住' 讗诐 讻谉 诪诪讬诇讗 讗驻讬' 诇诪"讚 讻诇诇讗 讘转专讗 讚讜拽讗 谞诪讬 讗讬转讗 诇讛讱 住讘专讗. 讗讬讘专讗 讚诇注谞"讚 诇讗 拽砖讛 诪讬讚讬 讜讘驻砖讬讟讜转 诪爪讬谞谉 诇诪讬诪专 讚讛砖转讗 讚诪诪注讟讬谞谉 诇讛讗 讚专' 讞讬讬讗 讘专 讗讘讗 讗诪专 专' 讬讜讞谞谉 讚讟讜注谉 讟注谞转 讙谞讘 讘讗讘讬讚讛 谞诪讬 讞讬讬讘 讻驻诇 诪拽专讗 讚注诇 讻诇 讗讘讬讚讛 转讜 诇讗 诪爪讬 诇诪讻转讘 诇讛谞讱 驻专讟讬 诇注讬诇 讚讛讗 讛讗讬 拽专讗 讚注诇 讻诇 讗讘讬讚讛 诇讗 砖讬讬讱 讻诇诇 讘转讞讬诇转 讛驻专砖讛 讘讻诇诇讗 讚讻讬 讬转谉 讗讬砖 讗诇 专注讛讜 讚讛讗 讘讗讘讬讚讛 诇讗 砖讬讬讱 讻讬 讬转谉 讚拽讗诪专 讛砖"住 诇讛讚讬讗 讘驻' 讛讙讜讝诇 讚祝 拽"讜 讜注讜讚 讚讛讗 讛专诪讘"诐 讝"诇 驻住拽 诇讛讚讬讗 讚砖讜诪专 讗讘讬讚讛 讻砖"砖 讚诪讬 讗"讻 诇讗 砖讬讬讱 讻诇诇 讗讘讬讚讛 讘讛讱 驻专砖讛 拽诪讬讬转讗 讚讗讬讬专讬 讘砖"讞 诪砖"讛 讗讬爪讟专讬讱 诇诪讻转讘 注诇 讻诇 讗讘讬讚讛 拽专讗 讘驻谞讬 注爪诪讜 诇讞讬讬讘 砖讘讜注讛 讜讻驻诇 讘讟注谞转 诇讬住讟讬诐 诪讝讜讬讬谉 讜诪诪讬诇讗 讗讬爪讟专讬讱 讻诇诇讗 讜驻专讟讗 讗讞专讬谞讗 诪砖讜诐 讗讘讬讚讛 讙讜驻讬讛 诇讗砖诪注讬谞谉 讚谞讜讛讙 讘讻诇 讚讘专 讛诪讟诇讟诇 讜讙讜驻讜 诪诪讜谉 讜诇诪注讜讟讬 注讘讚讬诐 讜砖讟专讜转 讜拽专拽注讜转 讚诇讗 转讬诪讗 讻讬讜谉 讚砖讜诪专 砖讻专 讞诪讬专 讟驻讬 讜谞讜讛讙 讗驻讬' 讘讛谞讱 讻讬 讛讬讻讬 讚诪专讘讬谞谉 讗讘讬讚转 拽专拽注 诇注讬拽专 讛砖讘转 讗讘讬讚讛 诪拽专讗 讚诇讻诇 讗讘讬讚转 讗讞讬讱 讻讚讗讬转讗 讘讘"诪 讘驻' 讗诇讜 诪爪讬讗讜转 讜讛讗 讚诇讗 讗诪专讬谞谉 讛讻讬 讘砖诪注转讬谉 讛讬讬谞讜 讻讚驻专讬砖讬转 讚住讜讙讬讗 讚讛讻讗 讗讝诇讗 诇诪"讚 讚讻诇诇讗 拽诪讗 讚讜拽讗 讜讻讛"讙:


砖诐 讘讙诪专讗 注诇 讻诇 讗讘讚讛 诇讻讚专' 讞讬讬讗 讘专 讗讘讗 讚讗诪专 专' 讞讬讬讗 讜讻讜' 讛讟讜注谉 讟注谞转 讙谞讘 讘讗讘讬讚讛 诪砖诇诐 转砖诇讜诪讬 讻驻诇. 诇讻讗讜专讛 讬砖 诇转诪讜讛 讗讚专' 讞讬讬讗 讜专' 讬讜讞谞谉 诪讗讬 拽诪"诇 讚讛讗 驻砖讟讗 讚拽专讗 讜讚讗讬 讛讻讬 诪砖诪注 讜讗讬 讗驻砖专 诇驻专砖讜 讘注谞讬谉 讗讞专 讚讘讛讗讬 拽专讗 讙讜驻讗 讚讻转讬讘 注诇 讻诇 讗讘讬讚转 讗讞讬讱 住讬讬诐 拽专讗 讘讛讚讬讗 讬砖诇诐 砖谞讬诐 诇专注讛讜 讜注讜讚 拽砖讛 讘住讜讙讬讗 讚讛讻讗 讗讻转讬 专讬讘讜讬讗 讚注诇 讻诇 讗讘讬讚转 诇诪讛 诇讬 诪讬讛讗 讘讛讗 诪爪讬谞谉 诇诪讬诪专 讻讚驻专讬砖讬转 诇注讬诇 诇砖讬讟转 讛专诪讘"诐 讝"诇 讗讘诇 诇驻讬专讜砖 专砖"讬 讜转讜住驻讜转 讝"诇 讚诇讗 谞讞转讬 诇讛讻讬 拽砖讛 讜谞专讗讛 诇讬讬砖讘 讚讗讬 诇讗讜 讚讗砖诪讜注讬谞谉 专' 讞讬讬讗 讘专 讗讘讗 讜专' 讬讜讞谞谉 讛讜讛 讗诪讬谞讗 讚讘讟注谞转 讙谞讘 讘讗讘讬讚讛 诇讞讜讚 讗讬谉 诇讞讬讬讘讜 砖讘讜注讛 讜诇讗 讻驻诇 讜驻砖讟讗 讚拽专讗 讛讜讛 诪讜拽诪讬谞谉 诇讬讛 注"讬 讙诇讙讜诇 讚讜拽讗 讛讬讻讗 砖讻讘专 谞转讞讬讬讘 砖讘讜注转 砖讜诪专讬谉 拽诪"诇 专讞讘"讗 诪砖诪讬讛 讚专"讬 讚讘讟注谞转 讙谞讘 讘讗讘讬讚讛 诇讞讜讚 谞诪讬 诪讞讬讬讘 砖讘讜注讛 讜讻驻诇 讜讬诇讬祝 诇讛 诪讚讻转讬讘 注诇 讻诇 讗讘讬讚讛 讗砖专 讬讗诪专 诪砖诪注 讚注诇 讻诇 讟注谞讜转 讜转讘讬注讜转 讘讗讘讬讚讛 诇讘讚 讜讻诪"砖 谞"诇 谞讻讜谉 讜诪讜讻专讞 诪住讜讙讬讗 拽诪讗 讚驻专拽 讛讙讜讝诇 讚祝 拽"讜 讜砖诐 讬讘讜讗专 讬讜转专 讘注讝讛"讬:


砖诐 谞讻转讜讘 专讞诪谞讗 砖讜专 讜讞诪讜专 砖讛 诇诪讛 诇讬 讜讬砖 诇讛拽砖讜转 讚诇诪讗 讗讬 诇讗讜 讚讻转讘 专讞诪谞讗 砖讛 讛"讗 讚诇讗 讞讬讬讘 专讞诪谞讗 讘讻驻诇 讘讘"讞 讗诇讗 讚讜诪讬讗 讚砖讜专 讜讞诪讜专 讚讗讬转 讘讛讜 讘讬讟讜诇 诪诇讗讻讛 讗讘诇 讘砖讛 砖诇讗 讘讬讟诇讜 诪诪诇讗讻转讜 诇讗 讞讬讬讘讜 专讞诪谞讗 讚讛讗 讗砖讻讞谉 讚诪讛"讟 讗拽讬诇 专讞诪谞讗 诇讙讘讬讛 讘转砖诇讜诪讬 讚' 诇专"诪 诇拽诪谉 讘驻讬专拽讬谉 讜诪讻"砖 砖讬砖 诇讛拽砖讜转 讻谉 讗诇讬讘讗 讚专"讬 讚讗诪专 讛转诐 讚讛讗 讚讗拽讬诇 专讞诪谞讗 讘砖讛 诪讘砖讜专 讛讬讬谞讜 诪驻谞讬 砖诪专讻讬讘讜 注诇 讻转讬驻讜 讜讘讗诪转 讝讛 讛讟注诐 诇讗 砖讬讬讱 讘砖注转 讟讘讬讞讛 讜诪讻讬专讛 讗诇讗 讘砖注转 讛讙谞讬讘讛 讜讗"讻 讗讬 诇讗讜 讚讻转讘 专讞诪谞讗 讻驻诇 讘砖讛 讛"讗 讛讗 讚讞讬讬讘 讛' 讘砖讜专 讛讬讬谞讜 转专讬 注诇 讛讙谞讬讘讛 讜讙' 注诇 讛讟讘讬讞讛 讜讘砖讛 住讙讬 讘讚' 讗讞讚 注诇 讛讙谞讬讘讛 讜转诇转 注诇 讛讟讘讬讞讛 诇讻讱 讗讬爪讟专讬讱 诇诪讬讻转讘 讘讛讚讬讗 讻驻诇 讘砖讛 讜讬砖 诇讬讬砖讘 讜爪"注:


讘驻专砖"讬 讘讚"讛 讜讗讬 住"讚 讻讜' 诇讻转讘讬谞讛讜 诇讛谞讬 驻专讟讬 讻讜' 讚讛讗 讘拽专讗 拽诪讗 谞诪讬 讻驻讬诇讗 讻转讬讘 讜讻讜' 注讻"诇. 讜讗祝 诇诪"讚 诇拽诪谉 讚讛讗讬 拽专讗 拽诪讗 讗讬讬专讬 讘讙谞讘 注爪诪讜 讜拽专讗 讚讘转专讗 讗讬讬专讬 讘讟"讙 诪"诪 讻讬讜谉 讚诪爪讬谞讜 讚讘讛讚讬 讛讚讚讬 讻转讬讘讬 诪住转诪讗 转专讜讜讬讬讛讜 拽讗讬 讗讻诇诇 讜驻专讟 讚讻转讬讘 讘专讬砖 注谞讬谞讗 讜讻讚讗诪专讬谞谉 谞诪讬 诇诪住拽谞讗 讚转专讜讜讬讬讛讜 拽讗讬 讗讻诇诇 讜驻专讟 讘注诇 讻诇 讚讘专 驻砖注 讚住讬驻讗 讚拽专讗:


讘讗"讚 讜拽专讗 拽诪讗 讜讻讜' 诇注谞讬谉 砖讘讜注讛 讛讜讗 讚讗转讗 讜讻讜' 注讻"诇. 讜拽砖讛 讚讗"讻 讘砖讘讜注讛 讙讜驻讗 转拽砖讛 诪谞"诇 诇专讘讜讬讬 讘"讞 讚讻讬讜谉 讚诪讻诇诇讗 讜驻专讟讗 讗转讬讗 讗讬谉 诇谞讜 诇专讘讜转 讗诇讗 讚讜诪讬讗 讚讻住祝 讗讜 讻诇讬诐 砖讗讬谞谉 讘"讞 讜诇讬讻讗 诇诪讬诪专 讚专砖"讬 谞讞讬转 讻讗谉 诇住讘专转 转讜住驻讜转 讚诪砖讜诐 讚讛讜讬 讘"讞 诇讗 讙专注 讚讗"讻 转拽砖讛 谞诪讬 诇诪讗讬 讚诪住拽讬谞谉 讗诇讗 讻诇 专讬讘讜讬讗 讗讻转讬 诇"诇 讛讗讬 专讬讘讜讬讗 讜讻诇 讛谞讬 驻专讟讬 讻讬讜谉 讚诪爪讬谞谉 诇诪讬诇祝 讻讜诇讛 诪讬诇转讗 诪讻诇诇 讜驻专讟 讚讻住祝 讗讜 讻诇讬诐 讜讻拽讜砖讬转 讛转讜住驻讜转 讘讚"讛 诇"诇 诇诪讬讛讚专 讚讛讗 转讬专讜抓 转讜住驻' 讚砖讘讜注讛 讜讻驻诇 讞讚讗 诪诇转讗 诇讗 诪砖诪注 诇讬讛 诇专砖"讬 诇诪住拽谞讗 讜讻诪讜 砖讬转讘讗专 讘讘讬讗讜专 讛转讜住驻讜转 讘住诪讜讱 讜诇讬讻讗 诇诪讬诪专 讚专砖"讬 讗讝讬诇 诇砖讬讟转讜 讚讚讘专 砖讗讬谞讜 诪住讜讬讬诐 讛讬讬谞讜 砖讗讬谉 诇讘注诇讬诐 住讬诪谉 讘讜 讜讗"讻 注"讻 讚诇讗 砖讬讬讱 诇诪注讟讜 诪讻住祝 讗讜 讻诇讬诐 讜诪砖"讛 诇讗 诪爪讬谞讜 讘讗诪转 讚驻讟讜专 讘讻讛"讙 诪砖讘讜注讛 诪砖讜诐 讚诇讗 诪诪注讟讜 讗诇讗 诪砖诇诪讛 讚讻转讬讘 讘驻谞讬 注爪诪讜 诇注谞讬谉 转砖诇讜诪讬 讻驻诇 讜讗"讻 讗"砖 诇诪住拽谞讗 讚讗讬讬讚讬 讚讗讬爪讟专讬讱 诇诪讻转讘 砖诇诪讛 讜注诇 讻诇 讗讘讬讚讛 谞诪讬 讗讬爪讟专讬讱 诇讻讚讻转讬讘谞讗 讗讬爪讟专讬讱 谞诪讬 诇诪讬讻转讘 讛专讬讘讜讬讗 讜讻诇 讛谞讬 驻专讟讬 讻讬 讛讬讻讬 讚诇讗 谞诇诪讚 砖诇诪讛 讜注诇 讻诇 讗讘讬讚讛 讘诪讚讛 讗讞专转 诇注谞讬谉 讻驻诇 讻讙讜谉 讘驻专讟 讜讻诇诇 讜诇专讘讜讬讬 讻诇 诪讬诇讬 讗驻讬诇讜 拽专拽注讜转 讗讜 讘讻诇诇 讜驻专讟 讗讬 讛讜讬 讻转讬讘 讗讬驻讻讗 讜诇诪注讟 讻诇 诪讬诇讬 讗驻讬诇讜 讘"讞 诇讛讻讬 讻转讘 专讞诪谞讗 讘讛讚讬讗 注诇 讻诇 讚讘专 驻砖注 讜讻诇 讛谞讬 驻专讟讬 诇诪讬讚专砖 讻讚讚专砖讬谞谉 讚讗"讻 转拽砖讛 讗讻转讬 诪谞"诇 诇转诇诪讜讚讗 讚讛讗讬 讻诇 专讬讘讜讬讗 讛讜讗 讚诇诪讗 诇注讜诇诐 讻诇诇 讜驻专讟 讜讻诇诇 讛讜讗 诇诪注讟 注讜驻讜转 讜讛讗 讚诇讗 讻转讘 诇讛谞讬 驻专讟讬 讘专讬砖讗 讚拽专讗 讛讬讬谞讜 诪砖讜诐 砖诇诪讛 讜注诇 讻诇 讗讘讬讚讛 讚讘注"讻 讛讜爪专讻讜 诇讻转讜讘 讘驻谞讬 注爪诪谉 诇讻讱 讻转讘 谞诪讬 讛讻讜驻"讻 讘驻"注 讻讬 讛讬讻讬 讚诇讗 谞诇诪讚 讘诪讚讛 讗讞专转 讜讻讚讻转讬讘谞讗 讗注"讻 讚诇讗 砖讬讬讱 诇讜诪专 讻谉 诪砖讜诐 讚注诇 讻诇 讗讘讬讚讛 诇讗 诪砖诪注 诇讻诇诇 讗诇讗 讬讜转专 诪砖诪注 诇讻讚专讞讘"讗 讚讗讬讬专讬 诪注谞讬谉 讗讞专 诇讟"讙 讘讗讘讬讚讛 (讗诇讗 讜讚讗讬 讚诇讗 砖讬讬讱 诇诪讬诇祝 砖讜诐 讘"讞 诪讻住祝 讗讜 讻诇讬诐 诇讻谉 讗讬爪讟专讬讘讜 诇诪讬讻转讘 讘讛讚讬讗 讗诇讗 诪讚诇讗 讻转讬讘讬 讘专讬砖讗 讚拽专讗) 讗"讻 讛讚专讗 拽讜砖讬讗 诇讚讜讻转讬讛 诇诪住拽谞讗 诇"诇 讛专讬讘讜讬讗 讜讻诇 讛谞讬 驻专讟讬 讻讬讜谉 讚诪爪讬谞讜 诇诪讬诇祝 讛讻诇 诪讻住祝 讗讜 讻诇讬诐 诇讘专 诪砖诇诪讛 讚讗讬爪讟专讬讱 诇讚讘专 砖讗讬谞讜 诪住讜讬讬诐 讗"讜 讚诇讗 砖讬讬讱 诇诪讬诇祝 砖讜诐 讘"讞 诪讻住祝 讗讜 讻诇讬诐 诇讻讱 讗讬爪讟专讬讻讜 诇诪讬讻转讘 讘讛讚讬讗 讗诇讗 诪讚诇讗 讻转讬讘讬 讘专讬砖讗 讚拽专讗 讜谞讬讬转专 注诇 讻诇 讚讘专 驻砖注 诪讜讻讞 讘讙诪专讗 砖驻讬专 讚注诇 讻诇 讚讘专 驻砖注 讗讬爪讟专讬讱 诪砖讜诐 讚讗讬 讛讜讬 讻转讬讘讬 讘专讬砖讗 讚拽专讗 讛讜讬 讚专砖讬' 讘讻讜驻专"讻 讜诇诪注讟 注讜驻讜转 讜注讻砖讬讜 讚讻' 注诇 讻诇 讚讘专 驻砖注 讜讚讗讬 专讬讘讜讬讗 讛讜讗 诇专讘讜转 注讜驻讜转 讜讗"讻 诇驻"讝 讛讚专讗 拽讜砖讬讗 诇讚讜讻转讗 讚注讻砖讬讜 诇诪住拽谞讗 诇驻专砖"讬 讚拽专讗 拽诪讗 诇注谞讬谉 砖讘讜注讛 讗讬讬专讬 诪谞"诇 诇专讘讜转 讘"讞 诇砖讘讜注讛 讻讬讜谉 砖讛讜讻讞转讬 讚诇讗 砖讬讬讻讬 诇专讘讜讬讬谞讛讜 诪讻住祝 讗讜 讻诇讬诐. 讜讛谞诇驻注"讚 诇讬讬砖讘 讚诇注谞讬谉 砖讘讜注讛 诇讗 爪专讬讱 诇专讘讜讬讬 讘"讞 讚讛讗 讘驻专砖讛 砖谞讬讛 讚砖"砖 谞诪讬 砖讘讜注讛 讻转讬讘 讜讛转诐 讘讛讚讬讗 讻转讬讘讬 讘"讞 讜诇注谞讬谉 砖讘讜注讛 讗讬谉 诇讞诇拽 讘讬谉 砖"讞 诇砖"砖 讚讻诇 诪讬诇讬 讚砖讘讜注讛 讞讚讗 诪诇转讗 讛讬讗 讜转讚注 讚讛讗 讗驻讬诇讜 讘砖讘讜注讛 讚注讚 讗' 讚诇讗 讻转讬讘 讻诇诇 讘讛讗讬 注谞讬讬谞讗 讜讗驻"讛 诪诪注讟讬谞谉 拽专拽注讜转 讜讻诇 讛谞讬 讚驻讟讬专讬 诪砖讘讜注转 讛砖讜诪专讬诐 讻诪讜 讻谉 驻讟专讬谞谉 诪砖讘讜注讛 讚注讚 讗' 讜讘讝讛 讛住讻讬诪讜 讻诇 讛驻讜住拽讬诐 讜讛讜讗 诪讜讻专注 诪砖"住 驻专拽 讛讻讜转讘 讚祝 驻"讝 讜诇讗 诪爪讬谞讜 砖讜诐 拽专讗 注"讝 讗注"讻 讚讻诇 讚讬谞讬 砖讘讜注讛 讚讗讜专讬讬转讗 讗' 讛诐 诇注谞讬谉 讚讘专讬诐 砖谞砖讘注讬谉 注诇讬讛诐 讗讜 诇讗 诪讻"砖 砖讗讬谉 诇讞诇拽 讘砖讘讜注转 讛砖讜诪专讬诐 讙讜驻讬讬讛讜 讜讗注"讙 讚讘驻专拽 讛讝讛讘 诪爪专讬讻讬谞谉 讻讜驻专"讻 讘驻谞讬 注爪诪讜 讘砖"住 讛讬讬谞讜 诇注谞讬谉 转砖诇讜诪讬谉 讚讜拽讗 讗讘诇 诇砖讘讜注讛 讞讚讗 诪讬诇转讗 讛讬讗 讜讗"讻 讗"砖 讛住讜讙讬讗 讚讬讚谉 讚讗讬 住"讚 讚讛谞讬 驻专讟讬 讗转讬 诇诪注讟 注讜驻讜转 谞讬讻转讘讜 讘专讬砖讗 讚拽专讗 讜诪诪讬诇讗 谞讗诪专 讚拽讗讬 诇注谞讬谉 讻驻诇 诇讞讜讚 讚诪砖讘讜注' 讗"讗 诇诪注讟讜 讻讬讜谉 讚诪爪讬谞讜 讚讘砖"砖 讞讬讬讘 讘砖讘讜注讛 讗驻讬' 注讜驻讜转 讜讛讬讬谞讜 诪专讘讜讬讗 讚讜讻诇 讘讛诪讛 讗注"讻 诪讚讻转讬讘 注诇 讻诇 讚讘专 驻砖注 讛讬讬谞讜 诇专讘讜讬讬 注讜驻讜转 讗驻讬' 讻驻诇. 讜讗讬谉 诇讛拽砖讜转 讗讻转讬 讘驻砖讬注讛 讚砖"讞 诪谞"诇 讚讞讬讬讘 讘讘"讞 讚讛讗 诇注谞讬谉 转砖诇讜诪讬谉 讜讚讗讬 诇讗 诪爪讬谞讜 诇诪讬诇祝 诪砖"砖 讚讻诇 注讬拽专 讞诇讜拽讬谉 讘转砖诇讜诪讬谉 讗祝 讗转讛 讗诪讜专 讚诇注谞讬谉 转砖诇讜诪讬谉 诪转专讘讜 砖驻讬专 诇诪住拽谞讗 诪专讬讘讜讬讗 讚注诇 讻诇 讚讘专 驻砖注 讚驻砖讟讗 讚拽专讗 讗讬讬专讬 诪转砖诇讜诪讬 驻砖讬注讛 讜转砖诇讜诪讬 讻驻诇 讘讟"讙. 诪讬讛讜 诇驻"讝 谞"诪 诇讚讬谞讗 讚诇专砖"讬 讚驻讬' 讚讚讘专 砖讗讬谞讜 诪住讜讬讬诐 讛讬讬谞讜 砖讗讬谉 讘讜 住讬诪谉 讜驻讟讜专 诪讻驻诇 讗"讻 讛"讛 讚驻讟讜专 诪驻砖讬注讛 讻讬讜谉 讚讻讞讚讗 谞驻拽讬 诪拽专讗 讚注诇 讻诇 讚讘专 驻砖注 诪砖讗"讻 诪砖讘讜注讛 诇讗 砖讬讬讱 诇驻讜讟专讜 讻讬讜谉 讚砖讘讜注讛 诪专讬砖讗 讚拽专讗 讗转讬讗 讜爪"注 讜讚讜拽 讛讬讟讘. 讗诪谞诐 诇诪讛 砖讻转讘讜 讛驻讜住拽讬诐 讚讚注转 专砖"讬 讘驻专拽 讛讝讛讘 讚讗祝 拽专拽注讜转 讜讚讻讜讜转讬讛 讚诪讬诪注讟讜 诪砖讘讜注讛 讘砖"讞 讗驻"讛 讞讬讬讘 讘转砖诇讜诪讬 驻砖讬注讛 讻砖讬讟转 讛专诪讘"诐 讝"诇 讗"讻 讘诇讗"讛 讗转讬 砖驻讬专 讜注讬' 讘讞讚讜砖讬谞讜 驻' 讛讝讛讘:

